Source: http://technodocbox.com/Cameras_and_Camcorders/105812566-Socialna01-prevencia-deti-mladez-a-neziaduce-socialne-a-socialnopatologicke-javy.html
Timestamp: 2019-02-21 01:36:00+00:00
Document Index: 9202692

Matched Legal Cases: ['čl. 3', 'čl. 7', 'čl. 3', 'Čl. 1', 'Čl. 2', 'Čl. 3', 'Čl. 4', 'Čl. 5', 'čl. 3', 'čl. 5', 'čl. 5', 'čl. 5', 'súd ', 'čl. 5']

SOCIÁLNA01 PREVENCIA. Deti, mládež a nežiaduce sociálne a sociálnopatologické javy - PDF
SOCIÁLNA01 PREVENCIA. Deti, mládež a nežiaduce sociálne a sociálnopatologické javy
Download "SOCIÁLNA01 PREVENCIA. Deti, mládež a nežiaduce sociálne a sociálnopatologické javy"
1 SOCIÁLNA PREVENCIA O D B O R N Ý Č A S O P I S Deti, mládež a nežiaduce sociálne a sociálnopatologické javy
2 4 K 7 Deti 9 Zraniteľnosť prevenčným ambíciám rodinnoprávnej úpravy od JUDr. Róbert Dobrovodský, PhD., LL.M. Ministerstvo spravodlivosti SR, predseda pracovnej skupiny na prípravu návrhu zákona, Katedra občianskeho a obchodného práva, Právnická fakulta Trnavskej univerzity v Trnave a mládež v závažných životných situáciách PhDr. Jiři Němec Vysoká škola finančná a správna, Praha, Česká republika verzus nezdolnosť detí svedkov domáceho násilia Mgr. Paulína Klimková dobrovoľníčka ASCEND, o. z. Deti obete domáceho násilia v rómskej rodine PhDr. Ivan Rác, PhD. doc. PhDr. Michal Kozubík, PhD. Ústav romologických štúdií, Fakulta sociálnych vied a zdravotníctva, Univerzita Konštantína Filozofa v Nitre Mýty o sexuálnom zneužívaní detí ako výzva pre sociálnu prevenciu Doc. ThDr. Mgr. Slávka Karkošková, PhD. Vysoká škola zdravotníctva a sociálnej práce svätej Alžbety, riaditeľka ASCEND, o. z., Prešov Užívanie tabaku u detí a mládeže Doc. PhDr. Róbert Ochaba, PhD., MPH Úrad verejného zdravotníctva SR Výzvy pre pomáhajúce profesie prevencia nelátkových závislostí vo vzťahu k deťom a mládeži PhDr. Ingrid Hupková, PhD. manažérka sociálnej prevencie, Národné osvetové centrum Podiel spoločnosti na deviantnom správaní Prof. PhDr. Blahoslav Kraus, PhD. Univerzita Hradec Králové, Česká republika Zberateľstvo a chorobné zhromažďovanie MUDr. Jozef Benkovič Odborný liečebný ústav psychiatrický, n. o., Predná Hora Rola osobných ašpirácií v rozvoji a liečbe porúch príjmu potravy PhDr. František D. Krch Psychiatrická klinika VFV a 1. LF UK, Praha, Česká republika Aktivity Podduklianskeho osvetového strediska v sociálnej prevencii PhDr. Mária Pajzinková riaditeľka POS, Svidník Psychoterapeutické skúsenosti z práce s obeťami domáceho násilia Mgr. Barbora Kuchárová, PhD. psychoterapeutka, výkonná riaditeľka Prima, o. z. Domáce násilie z praxe pracovníka sociálnoprávnej ochrany detí a sociálnej kurately Mgr. Terézia Mišovičová odbor sociálnoprávnej ochrany detí a sociálnej kurately, Ústredie práce, sociálnych vecí a rodiny 33 Bibliografia Mgr. Kristína Sláviková Národné osvetové centrum Foto na titulke a na str. 2: pixabay.com
3 Myslime na deti SOCIÁLNA PREVENCIA / odborný časopis / ročník 11 / č. 1 /2016 Deti, mládež a niektoré nežiaduce sociálne a sociálnopatologické javy Vyšlo: september 2016 Zostavovateľka a odborná redaktorka: PhDr. Ingrid Hupková, PhD., Zodpovedná za vydanie: Zuzana Račková Jazyková úprava: PhDr. Katarína Vrablicová Grafická úprava: Pavol Rapoš Adresa redakcie: Sociálna prevencia, Námestie SNP 12, Bratislava Tel.: Vydavateľ: Národné osvetové centrum, Nám. SNP 12, Bratislava IČO: Tlač: Reklamný servis, s. r. o. Index časopisu: ISSN , EV 4957/14 Náklad: 300 ks Periodicita: dvakrát ročne Nepredajné. Časopis je recenzovaný a indexovaný v Bibliographia medica Slovaca a zaradený do citačnej databázy CiBaMed. Prospech dieťaťa patrí k imperatívom našej západnej civilizácie. Dohovor o právach dieťaťa, ku ktorému sa už v čase zrodu prihlásilo aj Slovensko, uvádza: Záujem dieťaťa musí byť prvoradým hľadiskom pri akýchkoľvek postupoch týkajúcich sa detí, vykonávaných či už súkromnými zariadeniami sociálnej starostlivosti, súdmi, správnymi alebo zákonodarnými orgánmi. Aj v kontexte tohto záväzku bola vlani schválená reforma slovenského rodinného práva, na základe ktorej sa v legislatíve, tak ako v oblasti výchovy a vzdelávania, stali prioritami prevenčná funkcia a reparačná funkcia. Slovensko sa ako zmluvný štát dohovoru tiež zaviazalo prijať všetky príslušné opatrenia vrátane zákonodarných, administratívnych, sociálnych a kultúrnych na ochranu detí pred nezákonným užívaním narkotických a psychotropných látok, definovaných príslušnými medzinárodnými zmluvami. Na papier sa podobné proklamácie dávajú ľahko, ani prijímanie príslušných opatrení nie je ťažké, zrealizovať ich v praxi je však veľmi komplikované, o čom svedčia slovenské, európske a celosvetové štatistiky. No deti a mládež neohrozujú len drogy, celosvetovo narastá tiež trestná činnosť mladistvých, zvyšuje sa výskyt najrôznejších prejavov násilia medzi deťmi a mládežou. Jednotlivé krajiny sa preto snažia nájsť čo najlepšie preventívne stratégie, ako čo najúčinnejšie ochrániť deti a mládež pred nežiaducimi javmi. Nájdenie všeobecne účinnej preventívnej stratégie je však podľa odborníkov utópiou. Lebo ako uvádza slovenský zákon i dohovor, pri hľadaní najlepšieho záujmu dieťaťa treba brať na zreteľ jedinečnosť každého dieťaťa. Osobnostné dispozície a zvláštnosti jednotlivcov je nevyhnutné brať do úvahy aj pri preventívnych programoch zameraných na predchádzanie sociálnopatologických javov ohrozujúcich deti a mládež. Imperatívom pre všetkých, ktorí sa na tom či už zo zákona, alebo dobrovoľne podieľajú, je preto klásť si na jednej strane otázku: Myslíme na deti? a na druhej strane sa denne riadiť heslom: Myslime na deti! Možnostiam, ako myslieť na deti a diferencovane predchádzať sociálnopatologickým javom, je venované aj toto vydanie odborného časopisu Sociálna prevencia. Redakcia SOCIÁLNA PREVENCIA 1/2016 3
4 Ambície rodinnoprávnej úpravy platnej od JUDr. Róbert Dobrovodský, PhD., LL.M. Ministerstvo spravodlivosti SR, predseda pracovnej skupiny na prípravu návrhu zákona, Katedra občianskeho a obchodného práva, Právnická fakulta Trnavskej univerzity v Trnave Od prijatia zákona o rodine (zákon č. 36/2005 Z. z.) v roku 2005 po vyše 10 rokoch došlo k podstatnejšej reforme rodinného práva. Nastala novelou zákona č. 175/2015 Z. z. 1, ktorá okrem zákona o rodine novelizovala Občiansky súdny poriadok a zákon č. 305/2005 Z. z. o sociálnoprávnej ochrane detí a o sociálnej kuratele. Novela upravuje viaceré zmeny naprieč rozličným inštitútom hmotného či procesného rodinného práva. Je širokospektrálna, a preto sa v našom príspevku zameriame na jednu z viacerých ambícií. Ambícia, ktorá asi najviac vyniká z novej úpravy zásad rodinného práva a jednotlivých inštitútov v paragrafovej časti zákona o rodine, je prevenčná ambícia vo vzťahu k rodine a rodinnému prostrediu dieťaťa. Zákonodarca ústami slovenskej spoločnosti uvedenou novelou vo viacerých ustanovenia priorizuje prevenčnú a reparačnú funkciou pred sankčnou alebo intervenčnou funkciou. 1. Dieťa a jeho prostredie v centre záujmu slovenskej spoločnosti Priorita funkcií práva a štátu voči rodine je najvýraznejšie vyjadrená v základných zásadách zákona o rodine, kde bola vložená veta o tom, čo tvorí najvhodnejšie prostredie pre všestranný a harmonický vývin dieťaťa. Medzi už existujúce vety v základných zásadách čl. 3 sa doplnila veta: Spoločnosť uznáva, že pre všestranný a harmonický vývin dieťaťa je najvhodnejším stabilné prostredie rodiny tvorenej otcom a matkou dieťaťa. Doplnenie tejto zásady má primárne vyjadrovať presvedčenie slovenskej spoločnosti o tom, že súdy a všetky orgány, ktoré sa dotýkajú svojimi postupmi (rozhodnutiami) dieťaťa, majú rešpektovať základné právo dieťaťa, podľa okolností konkrétnej situácie, vyrastať od narodenia v prirodzenom rodinnom prostredí. Daný postulát sa úplne zhoduje s presvedčením medzinárodného spoločenstva. 2 Doplnenie novej vety do už existujúcej zásady je potrebné vykladať v kontexte 1 Zákon z 26. júna 2015, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. 2 Podľa čl. 7 Dohovoru o právach dieťaťa má každé dieťa právo poznať svojich rodičov a právo na ich starostlivosť; v II. časti bod 3 Usmernenia OSN o náhradnej starostlivosti o deti z roku 2009 je ustanovené: Vzhľadom na to, že rodina je základnou jednotkou spoločnosti a prirodzeným prostredím pre rast, blaho a ochranu detí, treba sa v prvom rade usilovať o ponechanie detí či ich návrat do starostlivosti rodičov alebo, ak to nie je možné, blízkych príbuzných. už existujúcich zásad bez toho, aby zákonodarca mal v úmysle znížiť váhu tzv. neúplných, napríklad jednorodičovských rodín. 2. Spoločnosť rešpektuje všetky formy rodiny Aktuálna koncepcia zásad v štruktúre ochrana manželstva 3, ochrana rodiny 4, ochrana rodičovstva 5, rodičovské práva a povinnosti 6 umožňuje vyjadriť v rámci zásady č. 3 význam rodičov dieťaťa pre jeho všestranný a harmonický vývin tak, aby si jednotlivé zásady nemohli vzájomne konkurovať a nebol spochybnený spoločenský význam a kvalita rôznych foriem rodiny. V prospech nášho názoru svedčí to, že zákonodarca nevyjadruje absolútnu prioritu formy rodiny tvorenej otcom a matkou dieťaťa. Zákonodarca vyjadruje, že je to najvhodnejšie prostredie, ale nie jedinečné a absolútne vhodné prostredie. Naša téza platí o to viac v prípade, ak by dieťa síce žilo v prostredí tvorenom jeho otcom a matkou, ale to prostredie by bolo nestabilné alebo by išlo o nevhodné a nebezpečné prostredie pre dieťa, či prostredie spôsobujúce ohrozenie duševného, telesného a citového vývinu dieťaťa. 7 Doplnenie zásady v čl. 3 sa má vnímať v kontexte doplnenia novej zásady o najlepšom záujme dieťaťa. Zásada záujmu dieťaťa povyšuje v zásadách zákona o rodine dieťa na rovnocenný prvok rodinnoprávnych vzťahov. Na navrhovanú zásadu nadväzuje aj zmena ustanovenia v zákone o rodine o úprave podmienok ústavnej starostlivosti a ustanovenia o zdôraznení postupnosti foriem náhradnej starostlivosti (t. j. priorita starostlivosti vykonávanej príbuznými a osobami blízkymi dieťaťu náhradná osobná starostlivosť, a ak takáto možnosť nie je, tak pestúnska starostlivosť a až ako posledné riešenie ústavná starostlivosť) Princíp (najlepšieho) záujmu dieťaťa a jeho ukotvenie v zákone o rodine Princíp (najlepšieho) záujmu dieťaťa je významným princípom nielen v slovenskom 3 Čl. 1 zákona o rodine. 4 Čl. 2 zákona o rodine. 5 Čl. 3 zákona o rodine. 6 Čl. 4 zákona o rodine. 7 Čl. 5 písm. b) a c) zákona o rodine ods. 1 zákona o rodine. 4 SOCIÁLNA PREVENCIA 1/2016
5 FOTO: pixabay.com právnom poriadku 9, ale aj v medzinárodnom práve 10. Ide o významnú zásadu vyjadrenú v Dohovore o právach dieťaťa. Okrem generálnej klauzuly uvedenej v čl. 3 ods. 1 Dohovoru o právach dieťaťa 11 je najlepší záujem dieťaťa ako rozhodné kritérium uvedené aj v iných (osobitných) ustanoveniach Dohovoru o právach dieťaťa. 12 Práve pre význam princípu (zásady) novela zákona o rodine ju povyšuje legislatívno-technicky spôsobom, že zásada získava v systematike zákona o rodine patričné kardinálne miesto v podobe nového článku č. 5. Vedúce umiestnenie princípu a jeho povýšenie v systéme rodinného práva má motivovať najmä súdy a všetky osoby (subjekty), ktoré vykonávajú voči dieťaťu svoje práva a povinnosti, aby mali záujem 9 Porovnaj napríklad 23 ods. 2 druhá veta, 24 ods. 3, 44 ods. 4, 45 ods. 1, 54 ods. 5, 59 ods. 4 zákona o rodine; 1 ods. 2 písm. a) a 6 zákona č. 305/2005 Z. z. o sociálnoprávnej ochrane detí a o sociálnej kuratele. 10 Pirošíková, M.: Protection of Children s Human Rights in the Council of Europe Member States In: SOCIETAS ET IURISPRUDENTIA 2015, ročník III., číslo 3, s iuridica.truni.sk 11 Článok Pri všetkých akciách týkajúcich sa detí či už podniknutých verejnými alebo súkromnými inštitúciami sociálnej starostlivosti, súdmi, správnymi orgánmi alebo zákonodarnými zbormi, najlepšie záujmy dieťaťa musia byť prvoradé. 12 Najlepší záujem dieťaťa nemá byť konkurenciou vo vzťahu k iným právam, práve naopak, má zabezpečiť plné a účinné aplikovanie iných práv. Dohovor o právach dieťaťa nenadradzuje najlepší záujem dieťaťa nad iné práva upravené v dohovore. dieťaťa na zreteli a aby ho starostlivo posudzovali a zodpovedne určovali v konkrétnych prípadoch. Z procesného hľadiska sa má rešpekt a uplatňovanie zásady odraziť práve v riadnom a presvedčivom odôvodňovaní rozhodnutí súdov či iných štátnych orgánov, ktoré sa týkajú detí. Novela zasiahla aj do úpravy zákona č. 305/2005 Z. z. o sociálnoprávnej ochrane detí a o sociálnej kuratele, keď v 3 bol doplnený nový odsek o tom, že prvoradým hľadiskom pri voľbe a uplatňovaní opatrení sociálnoprávnej ochrany detí a sociálnej kurately je najlepší záujem dieťaťa, na určovanie a posudzovanie ktorého sa uplatňuje zásada o záujme dieťaťa podľa čl. 5 zákona o rodine. Dané krížové prepojenie dvoch zákonov má zabezpečiť určitú mieru koherencie v konaniach a postupoch súdov a orgánov sociálnoprávnej ochrany. Toto legislatívne riešenie chápeme ako platformu na vzájomný dialóg medzi zúčastnenými profesiami, ktoré majú mať na zreteli spoločne kritériá najlepšieho záujmu dieťaťa. Schválené znenie čl. 5 zákona o rodine neobsahuje definíciu záujmu dieťaťa, ale ponúka príkladným a nehierarchickým spôsobom výpočet kritérií záujmu dieťaťa. Vzhľadom na to, že každé dieťa je jedinečné a konštelácia jeho životnej situácie je neopakovateľná, tvorcovia textu návrhu zákona nemali ambíciu pripraviť legálnu definíciu najlepšieho záujmu dieťaťa. Inšpirácia pri tvorbe kritérií (prvkov) sa našla vo viacerých zdrojoch: (1) Počas prípravných prác v pracovnej skupine sa viedla diskusia o najpodstatnejších kritériách. Konzultácie so sudcami poručenských súdov SOCIÁLNA PREVENCIA 1/2016 5
6 rovnako priniesli prehľad kritérií, ku ktorým v praxi prihliadajú. (2) Ďalším významným zdrojom bol Všeobecný komentár č. 14 (2013) o práve dieťaťa na prvoradé zohľadnenie jeho alebo jej najlepšieho záujmu (General comment No on the right of the child to have his or her best interests taken as a primary consideration), ktorý vydal Výbor pre práva dieťaťa (Committee on the Rights of the Child). Podľa komentára výbor považuje za užitočné pripraviť nevyčerpávajúci a nehierarchický zoznam prvkov, ktoré sú rozhodujúcimi kritériami a mali by sa začleniť do posúdenia najlepšieho záujmu dieťaťa. Tvorcovia, rešpektujúc odporúčanie výboru, vypočítali kritériá nevyčerpávajúco a nehierarchicky. To, že sú kritériá v čl. 5 vypočítané v abecednom poradí, neznamená prioritu niektorého z nich. Bude vždy na posúdení súdu alebo orgánu sociálnoprávnej ochrany detí a sociálnej kurately, ktoré z nich v konkrétnom prípade preváži a ktoré vyhodnotí ako východiskové. V konkrétnej situácii konkrétneho dieťaťa môžu byť významné viaceré kritériá alebo dokonca to nemusí byť ani jedno z navrhovaného výpočtu. Môže vzniknúť situácia, že samotný súd si vykreuje pre prípad osobitné kritérium záujmu dieťaťa bez toho, aby šlo o totožné alebo príbuzné kritérium, uvedené vo výpočte čl. 5. (3) Dôležitým zdrojom inšpirácie bol reformný spolkový zákon o práve týkajúcom sa detí a mena (Kindschafts und Namensrechts- Änderungsgesetz 2013 KindNamRÄG 2013), ktorý okrem iného upravil aj prvky záujmu dieťaťa (Kindeswohl). Rakúsky zákonodarca, rovnako ako slovenský zákonodarca, povýšil výpočet kritérií systematicky na prominentné miesto vo Všeobecnom občianskom zákonníku ( 138 ABGB). Rakúska literatúra hodnotí legislatívnu zmenu v rakúskom práve pozitívne najmä vzhľadom na potreby a postavenie detí. 13 Z pohľadu posudzovania najlepšieho záujmu dieťaťa je každé jedno dieťa jedinečné. Potreba (možnosť) zohľadniť okolnosti každého prípadu je garantovaná pružnosťou a adaptabilitou pojmu najlepší záujem dieťaťa. Osobný kontext, situácia a potreba dieťaťa majú byť pri posudzovaní najlepšieho záujmu rozhodným kritériom. Výbor vo všeobecnom komentári prízvukuje, že pri posudzovaní najlepšieho záujmu sa má prihliadať najmä na okolnosti, ktoré súvisia s individuálnymi charakteristikami dotknutého dieťaťa. Ide o charakteristiky ako vek, pohlavie, stupeň zrelosti, skúsenosti, príslušnosť k menšinovej skupine, telesné, zmyslové alebo intelektuálne postihnutie, ako aj sociálny kontext, v ktorom dieťa žije. Do úvahy by sa mali brať okolnosti ako prítomnosť či absencia rodičov, kvalita vzťahov dieťaťa s biologickou alebo náhradnou rodinou, prostredie, v ktorom dieťa žije, a pod. Marquardt sa kriticky stavia k situáciám, keď si právnici osobujú výlučné právo vykladať a posúdiť najlepší záujem dieťaťa, a to rýdzo právnickým 13 Filler, E.: Kinder müssen nicht Scheidungsopfer sein Kinder dürfen nicht zu Scheidungsopfern werden! Welchen Beitrag kann die verpflichtende Beratung vor einvernehmlicher Scheidung leisten? ifamz 2013, 5 / 2013, S spôsobom bez aplikovania aspoň elementárnych vedomostí z detskej psychológie. 14 Na druhej strane vidí riziko v tom, že všetky profesie, ktoré vystupujú v súdnom konaní na strane dieťaťa, budú presadzovať svoje videnie pojmu najlepší záujem dieťaťa. Aby nedochádzalo k rozhodovacím excesom, Marquardt volá po konsenze medzi zúčastnenými profesiami minimálne o týchto piatich základných elementoch najlepšieho záujmu dieťaťa: a) väzby a vzťahy dieťaťa, b) vôľa dieťaťa, c) kontinuita výchovy a starostlivosti o dieťa, d) podpora osoby zodpovednej za výchovu a starostlivosť o dieťa, e) rýchle rozhodovanie. 15 Podľa Dettenborna záujem dieťaťa je flexibilný atribút špecifickej a modifikovateľnej konštelácie osobnostných a sociálnych faktorov ochrany a rizika pre dieťa 16. Záujem dieťaťa má interdisciplinárny kontext, pozostávajúci z kognitívno-psychologických, právnych, morálnych a vedeckých aspektov. Je konkretizáciou psycho-sociálnych aspektov situácie dieťaťa, ktorého obsah možno preskúmať.17 Nájdenie toho správneho záujmu dieťaťa znamená rozhodnutím ustáliť pre dieťa najvýhodnejšiu konšteláciu existujúcich potrieb dieťaťa a jeho životných podmienok. 18 Výstižnejšie opisuje mechanizmus aplikácie princípu najlepšieho záujmu Pavelková, žiadajúc objektívne zistenie všetkých relevantných skutočností a až následné posúdenie najlepšieho záujmu konkrétneho dieťaťa, o ktorom sa v danom prípade rozhoduje. 19 Literatúra Dettenborn, H. Eginhard, W.: Familienrechtspsychologie. Stuttgart Dettenborn, H.: Kindeswohl In: Volberts/Steller (Hrsg.), Handbuch der Rechtspsychollogie, Göttingen Hildebrandt, C.: Kindeswohl und Kinderrechte. Dietz-Verlag. Berlin UTOPIE kreativ Filler, E.: Kinder müssen nicht Scheidungsopfer sein Kinder dürfen nicht zu Scheidungsopfern werden! Welchen Beitrag kann die verpflichtende Beratung vor einvernehmlicher Scheidung leisten? ifamz 2013, 5 / Pavelková, B.: Rodinné právo v súčasnosti. Súkromné právo. 1/2015. Wolters Kluwer, s. r. o. Bratislava. Pavelková, B. Sociálnoprávna ochrana detí kontra právo rodičov na starostlivosť o dieťa. In Súkromné právo, roč. 2, č. 1, Pirošíková, M.: Protection of Children s Human Rights in the Council of Europe Member States In: SOCIETAS ET IURISPRUDENTIA 2015, ročník III., číslo 3, truni.sk Marquardt, C.: Der Begriff: Kindeswohl. Paten. 2/2011. Poznámka: Príspevok vznikol v rámci riešenia projektu APVV Rozširovanie sociálnej funkcie slovenského súkromného práva pri uplatňovaní zásad európskeho práva. 14 Marquardt, C.: Der Begriff: Kindeswohl. Paten. 2/2011, s tamže 16 Dettenborn, H. Eginhard, W.: Familienrechtspsychologie. Stuttgart 2002, s Dettenborn, H.: Kindeswohl In: Volberts/Steller (Hrsg.), Handbuch der Rechtspsychollogie, Göttingen 2008, s Hildebrandt, C.: Kindeswohl und Kinderrechte. Dietz-Verlag. Berlin UTOPIE kreativ, H. 217 (November 2008), s Pavelková, B.: Rodinné právo v súčasnosti. Súkromné právo. 1/2015. Wolters Kluwer, s. r. o. Bratislava, s SOCIÁLNA PREVENCIA 1/2016
7 Deti a mládež v závažných životných situáciách PhDr. Jiří Němec, Vysoká škola finančná a správna, Praha, Česká republika Je známe, že sociálnopatologické javy v správaní detí a mládeže bývajú charakterizované ako všetky behaviorálne prejavy v detskom a adolescentnom veku, ktoré spoločnosť označuje za negatívne a ktoré svojim nositeľom spôsobujú problémy v rodine, v škole i v širšom sociálnom prostredí. Spravidla ide v tejto súvislosti o také správanie, ktoré porušuje spoločenské normy, práva ostatných, pričom jedinec s poruchami správania zlyháva tak v interpersonálnych vzťahoch, ako aj v naplňovaní zmysluplných životných perspektív. Typickými prejavmi v ranom detstve sú krádeže, záškoláctvo, klamanie a odpor voči autorite. V adolescencii je to excesívne pitie alkoholu, zneužívanie zakázaných drog, nepriateľstvo, násilie a neobvykle včasné alebo agresívne sexuálne správanie. Predchádzať týmto prejavom správania nie je jednoduché, lebo ich vyvoláva veľké množstvo premenných s rôznou mierou vzájomnej závislosti. Preto by výchovno-vzdelávacie pôsobenie na deti a mládež malo byť diferencované najmä vo vzťahu k osobnostným zvláštnostiam jedincov, charakteristickým znakom cieľových skupín, špecifikácii rodinného prostredia žiakov a študentov i sociálneho prostredia školy či školského zariadenia. Poznanie osobnostných dispozícií detí a mladistvých a hlavne hodnotenie výchovne problémových jedincov mimo kontextu širšej sociálnej reality a mimo rámca aktuálnej anamnézy nemôže byť úplné. Preto je nutné pri tvorbe a realizácii preventívnych programov venovať pozornosť i anamnestickým charakteristikám. Nepriaznivý stav drogovej scény, nárast trestnej činnosti zvlášť mladistvých delikventov a neustále sa zvyšujúci výskyt najrôznejších prejavov násilia medzi deťmi a mládežou sú fenomény, ktoré rozhodne nemôžu viesť k prílišnému optimizmu. Nepriateľstvo, rasizmus, zneužívanie návykových látok, kriminalita a pod. sa až príliš razantne stávajú súčasťou životného štýlu nemalého počtu maloletých a mladistvých. Deštruktívne pôsobenie týchto sociálnopatologických javov výrazne zasahuje do života rodín a ďalších sociálnych skupín. Závislosť a kríza hodnôt sa tak stávajú atribútmi spoločenského vývoja ostatných rokov. Dlhotrvajúca frustrácia, poprípade disproporcie medzi potrebou jedinca a jeho schopnosťou ju spoločensky prijateľným spôsobom uspokojiť patria medzi hlavné príčiny asociálneho, antisociálneho či delikventného správania najmä mladých previnilcov. S tým súvisiaca psychická otupenosť, dezorientácia, úzkosť a nezriedka aj strata vlastnej identity vedú často k únikom od reality a k vyhľadávaniu náhradnej sebaidentifikácie v najrôznejších partiách, sektách či hnutiach. A odtiaľ býva spravidla iba krôčik ku FOTO: pixabay.com konfliktu mladosti so spoločnosťou nachádzajúcej sa v stave kultúrneho a hodnotového zmätku, ktorý mladému človeku veľakrát značne komplikuje včasnú životnú orientáciu. V poslednom čase rad odborníkov uvádza množstvo údajov opisujúcich aktuálny stav výskytu sociálnopatologických javov u detí a mládeže a v súvislosti s tým aj príčiny, ktoré tento stav vyvolávajú. Často sa zdôrazňuje sociálne odcudzenie mladých ľudí, prežívanie životnej apatie a z nej prameniaca túžba po neobvyklosti zážitku. Práve odtiaľ je veľmi blízko k sebadeštruktívnemu správaniu, závislosti, násiliu i trestnej činnosti. Pokiaľ spoločnosť produkuje vo zvýšenej miere tieto všeobecne devalvujúce javy a zároveň nevykazuje schopnosť ich systémovo riešiť, má mladý človek iba dve možnosti. Buď zmobilizuje všetky svoje sily a prekoná sám súvisiace riziká, alebo prehrá a uviazne v sieti sociálnej patológie. Je známe, že sociálnopatologické javy sú špecifické predovšetkým tým, že majú dlhú genézu a spravidla sa dostávajú do centra pozornosti až vtedy, keď sa stanú spoločensky neúnosnými. Predchádzať výskytu týchto javov je značne zložité, lebo na nich pôsobí veľké množstvo premenných s rôznou mierou vzájomnej závislosti. Tendencia hľadať všeobecne účinnú preventívnu stratégiu je vopred odsúdená na zlyhanie, pretože deti a mládež netvoria homogénnu skupinu. Preventívne prístupy je nutné diferencovať pri rešpektovaní osobnostných zvláštností jedincov a cieľových skupín vrátane špecifík sociálneho prostredia, s ktorým sú vo vzájomnej interakcii. Neschopné života a nikoho neoslovujúce sú výchovné metódy rodičov a, priznajme, i mnohých pedagogických pracovníkov, ktorí síce pochopili, že dnešná mládež je iná, ale z istej zotrvačnosti používajú i naďalej výchovné prostriedky ako za starých dobrých čias. Práve v tejto rovine dochádza medzi rodičmi a deťmi, medzi pedagógmi a žiakmi, všeobecne povedané, medzi staršou a mladšou generáciou k mnohým konfliktom, nedorozumeniam a rozporom. Reakcie mladých bývajú v tejto súvislosti často veľmi razantné a radikálne, bez včasného uvedomenia si dôsledkov aktuálneho správania. SOCIÁLNA PREVENCIA 1/2016 7
8 Odtiaľ potom nebýva ďaleko k antisociálnej či delikventnej činnosti, ktorá nositeľom prináša skôr či neskôr spravidla len samé problémy. Deti a mládež nemôžu byť v systéme prevencie sociálnopatologických javov iba cieľom preventívneho pôsobenia. Sú jeho súčasťou, lebo ich podiel na riešení problémov spojených s výskytom zneužívania omamných a psychotropných látok, kriminality, xenofóbie, rasizmu, extrémizmu a pod. je veľmi významný. Preventívne intervencie musia byť komplexné s aktívnou účasťou rodičov, pedagógov, prípadne i tzv. širšieho sociálneho okolia, musia vylučovať negatívnu duplicitu i rozporuplnosť v činnosti subjektov podieľajúcich sa na výchove mladých jedincov, musia byť kontinuálne a musia umožňovať v prípade potreby včasný zásah. Až v tejto súčinnosti sa dá uvažovať o vhodnom preventívnom systéme. Kľúčovou aktivitou pri realizácii preventívnych systémov na úrovni lokálnych komunít je práca s rodinami. Zvlášť rodičia by mali na svoje deti pôsobiť tak, aby ich potomkovia mali dostatočný priestor na vytváranie a slobodné prijímanie pozitívnych hodnotových orientácií, zvyšujúcich ich odolnosť proti všetkým formám sebadeštrukcie. Pokiaľ rodičia vo svojich rolách zlyhávajú, býva spravidla jedinou nádejou pre zdravý vývoj detí škola. Učitelia a ďalší pedagogickí pracovníci však musia byť schopní vybaviť žiakov vhodnými, sebadeštrukciu odmietajúcimi reakciami na podnety súvisiace s rôznymi náročnými životnými situáciami, do ktorých sa maloletí a mladiství dostávajú. Rozhodne existuje celé spektrum spôsobov, ako odmietnuť drogu ponúkanú spolužiakom či dílerom, ako efektívne riešiť intrapsychický či interpersonálny konflikt, ako sa vyrovnať s neúspechom, ako reagovať na frustráciu. Mladí ľudia by o nich mali vedieť a mali by ich vedieť uplatniť v danej konkrétnej situácii. Ktorý z nich si zvolia, je, samozrejme, individuálne. Rozhodnutie spravidla koreluje so systémom hodnôt, presvedčenia, viery a osobných skúseností jedinca. Aby školy mohli výchovno-preventívnu funkciu plniť, musia mať na to vytvorené potrebné podmienky. Tie sa vzťahujú nielen na zvyšovanie osobnostných predpokladov a odbornej úrovne učiteľov a ďalších pedagogických pracovníkov, ale tiež na vytvorenie potrebného priestoru na ich prácu a na zodpovedajúce ohodnotenie za činnosť súvisiacu s realizáciou preventívnych programov. V rade škôl a školských zariadení sa realizujú preventívne intervencie, ktoré v rozsahu svojej pôsobnosti vykazujú určitú efektivitu. Je dôležité o nich hovoriť a informovať o uplatňovaných metódach a prístupoch k deťom a mládeži pedagogickú a rodičovskú verejnosť. Zároveň však treba diskutovať aj o tom, čo sa v oblasti prevencie sociálnopatologických javov pri pôsobení na mladú generáciu nedarí, ktoré programy dlhodobo nevykazujú požadovanú účinnosť, aké modifikácie preventívnych prístupov k jasne definovaným rizikovým skupinám maloletých a mladistvých sa v podmienkach prirodzeného prostredia škôl a školských zariadení neosvedčili a pod. Tento prístup totiž umožní rozpoznať to, čo je v oblasti prevencie sociálnopatologických javov pri pôsobení na deti a mládež skutočne účinné. Podporou toho, čo je potrebné a efektívne, potom možno nielen zvyšovať efektivitu preventívnych systémov, ale i oveľa zmysluplnejšie nakladať s finančnými prostriedkami, ktoré štát do oblasti prevencie sociálnopatologických javov uvoľňuje. V tejto súvislosti je dôležité sa zmieniť aj o problematike chápania normality. Problém normality osobnosti predstavuje jeden zo základných logických predpokladov diagnostiky i terapie alebo nápravy abnormálneho správania. Na jednej strane má korene vo všeobecných biologických zákonitostiach, na druhej strane v špecifických zákonitostiach psychického vývoja a, samozrejme, i v eticko-filozofických normách. Ide o interdisciplinárny problém. Týka sa problematiky duševného zdravia, pocitov subjektívneho uspokojenia, sebadôvery, úspešnosti a sebarealizácie. Pripomeňme aj význam motivácie jedinca na zmenu správania. Stimulovať mladého človeka k tomu, aby zmenil svoj spôsob myslenia a správania, ktorý mu spôsobuje spravidla len samé problémy, predpokladá okrem iného vyvolanie emocionálneho zážitku a konfrontáciu jeho životných skúseností s objektívnou realitou sociálneho prostredia, kde žije. Preto pri rešpektovaní zákonitostí psychologickej podmienenosti porúch správania a podielu učenia na rozvoji a udržiavaní maladaptívnych prejavov je nevyhnutné uplatňovať také prístupy, ktoré rešpektujú fakt, že väčšina psychických ťažkostí a výchovných problémov je interpersonálneho charakteru a týka sa medziľudských vzťahov. Preto sú spôsoby terapeutickej a poradenskej pomoci zamerané na spoločenské prostredie terapeutických a poradenských skupín. Skupinové formy práce umožňujú vyvolanie zážitku, keď výchovne problémový jedinec dostáva spätnú väzbu, že niekam patrí, že ho okolie akceptuje. Dôležité je kombinovať skupinové formy práce s cielene zameraným individuálnym prístupom k jedincovi, ktorý si postupom času musí uvedomiť svoje reálne, a nie odosobnené JA, lebo inak uňho nemôže dôjsť k sebaakceptácii. Ide o to, aby vedel rozpoznať, kedy sa dostáva do svojej problémovej situácie, v ktorej obvykle zlyháva. Súčasne musí vedieť použiť naučenú sekvenciu aktivít, ktoré buď zabránia nepriaznivému vývoju danej situácie, alebo ho z nej bezpečne vyvedú. Uvedené metodologické princípy a požiadavky, vytvárajúce predpoklady na efektívne pôsobenie na jedinca s poruchami správania, treba vnímať nielen z pohľadu teoretických poznatkov, ale tiež v kontexte súčasnej životnej reality, životného štýlu i reálnych podmienok činnosti škôl a školských zariadení, v ktorých sa výchovno-vzdelávací proces uplatňuje. LiteraTúra Němec, J., Fazik, A Životný štýl v multikultúrnom kontexte, Aktuálne problémy životného štýlu zborník referátov. Masarykova česká sociologická spoločnosť pri AV ČR Praha Němec, J. Jedlička, R. Klíma, P. Koťa, J. Pilař, J Deti a mládež v obtiažnych životných situáciách, THEMIS, Praha, ISBN Němec, J Možné prístupy k vytvoreniu štandardov preventívnej a intervenčnej starostlivosti zameranej na deti a mládež s poruchami správania a emócií Prevencia, Informačný bulletin. Ústav informácií a prognóz školstva a Ministerstvo školstva SR, ročník II 3/2003, Bratislava Němec, J. Kusý, M Aktívne sociálne učenie v podmienkach ústavnej a ochrannej výchovy. ETERIA, s. r. o., Praha, ISBN Němec, J Psychopatie a kriminalita, Centurion, Praha ISBN X SOCIÁLNA PREVENCIA 1/2016
9 Zraniteľnosť vs. nezdolnosť detí svedkov násilia Mgr. Paulína Klimková, dobrovoľníčka OZ ASCEND Nie je jedno, v akej rodine mladý človek vyrastá a aké podnety na neho vplývajú. Prítomnosť násilia v rodine môže posunúť psychologický vývoj dieťaťa celkom iným smerom. Môže skomplikovať jeho osobný proces hľadania zmyslu života, ovplyvniť jeho životné plány a ciele, narušiť potrebu istoty a bezpečia, schopnosť sebarealizácie. V detstve sa budujú základy života človeka. Dieťa potrebuje cítiť, že ho niekto miluje, že sa o neho niekto stará a má o neho záujem. Prostredie, v ktorom dieťa vyrastá, v ňom zanecháva zreteľné stopy, poznamenáva ho a ovplyvňuje. Zdrojom väčšiny porúch v rodine je porucha emocionality, ktorá ohrozuje dieťa stratou pocitu bezpečia, istoty, citového zázemia. Emočné preťaženie detstva, keď je dieťa vystavené citovým zážitkom, ktoré nedokáže spracovať, je problém z hľadiska telesného, mravného i emocionálneho vývinu osobnosti. Násilie v rodine môže vážne ohroziť aj také sociálne aspekty utvárania osobnosti, akými sú utváranie identity, vlastné sebahodnotenie, sebavedomie a schopnosť zvládania sociálnych rolí v živote mladého človeka. Človek sa osobnosťou nerodí, ale stáva sa ňou v priebehu svojho života. Pri výchove dieťaťa je dôležitá schopnosť obidvoch partnerov formovať osobnosť dieťaťa a jeho hodnoty v súlade so systémom a platnými zásadami. Najideálnejším vzťahom je partnerský vzťah rodiča a dieťaťa, v ktorom prevládajú vzájomná láska, úcta, tolerancia, prirodzená autorita rodiča, rešpektovanie práv, potrieb a povinností dieťaťa a do ktorého násilie v rodine rozhodne nepatrí. Faktory nezdolnosti Reziliencia ako výskumná paradigma je hľadanie vzťahu medzi dvoma množinami, jednu množinu predstavujú rizikové činitele, druhú ochranné faktory a obe môžu obsahovať tak osobnostné premenné, ako aj faktory environmentálne (Komárik a kol., 2010, s. 17). Odolnosť u detí vystavených stresujúcemu prostrediu je opísaná podľa A. S. Mastena ako schopnosť prispôsobiť sa a úspešne fungovať vo vysoko rizikovom prostredí. Mladí ľudia, ktorí sa ocitli v ohrozujúcich situáciách, budú vykazovať s najväčšou pravdepodobnosťou príznaky nedostatočnej odolnosti (I. Kovalčíková a kol., 2013, s. 5). D. M. Fergusson a L. J. Harwood (Šolcová, 2009, s. 16) dokázali, že chlapci sú do desiatich rokov na určité podnety citlivejší než dievčatá, ale po desiatich rokoch sú citlivejšie dievčatá a líšia sa v tom, ako sa vyrovnávajú a spracovávajú nespravodlivosť, krivdu a nezdary, ktorým boli vystavené v detstve, do psychopatologických prejavov v adolescencii. Dievčatá majú vnútorné psychopatologické prejavy, ktorými sú depresia, úzkosť, samovražedné pokusy, kým u chlapcov sa prejavujú vonkajšie prejavy, a to závislosť od drog, alkoholu, agresivita, násilie a iné. K vonkajším vplyvom, ktoré pôsobia na adaptačný proces, patria životné udalosti, každodenné nepríjemnosti, radosti a sociálna opora. Najprirodzenejším zdrojom sociálnej opory je predovšetkým rodina, ktorá je stabilná, ekonomicky zabezpečená, v ktorej sú súdržné vzťahy a otvorená komunikácia. Podpora rodičov, najmä matky, je protektívnym faktorom odolnosti. Niektoré štúdie uvádzajú, že deti vystavené násiliu v rodine, majú viac emocionálnych a behaviorálnych problémov ako deti, ktoré nie sú vystavené násiliu. Pri pozorovaní rovnakých detí v určitej časovej osi sa zistilo niekoľko ochranných faktorov podporujúcich odolnosť. Patria k nim vlastnosti dieťaťa, rodinná charakteristika a vonkajšia podpora. K detským vlastnostiam ako ochranným faktorom proti účinkom stresu možno zaradiť temperament, dobré zdravie, sebareflexiu, pozitívne reakcie voči iným. V rodine je dôležité, aby aspoň jeden z rodičov poskytol dieťaťu pocit stability, a k externej podpore podporujúcej odolnosť patria rovesníci, učiteľ, sused (Kovalčíková a kol., 2013, s. 7-9). Faktory akademického prostredia, akým je školské prostredie, poskytujú možnosti, ako pestovať odolnosť a húževnatosť dieťaťa. Pre deti, ktoré majú ochudobnené a stresujúce domáce prostredie, je školské prostredie veľmi dôležité a škola by im mala poskytnúť pocit úspešnosti, ktorý je dôležitý pre sebaúctu dieťaťa. Mimoškolské aktivity, na ktorých sa deti zúčastňujú, sú dôležité a zmysluplné aktivity, ktoré pomáhajú pri ich rozhodovaní, napríklad ak sú spojené s hrami, kde sa dieťa dostáva do vedúcej pozície. Ponúkajú deťom reálnu zodpovednosť súvisiacu s rezilienciou a prispievajú k uvedomeniu si svojej identity (Kardos, 2007, s. 576). I. Kovalčíková a kol. (2013, s ) opisuje skupiny faktorov odolnosti M. Ungara, výskumníka v oblasti sociálnej a psychickej odolnosti, vyplývajúce z jeho výskumov, ktoré sú podľa nášho názoru výstižné, dávajú jasný a zrozumiteľný prehľad, čo všetko prispieva k reziliencii človeka: individuálne faktory: pozitívny temperament, inteligencia, sebavedomie, nápaditosť, schopnosť riešiť problémy, schopnosť žiť s neistotou, vhľad, pozitívny prístup k životu, optimizmus, rovnováha v závislosti a nezávislosti od druhých, zmysel pre humor, zmysel pre povinnosť; vzťahové faktory: sociálne kompetencie, uspokojovanie potrieb dieťaťa, zmysluplné vzťahy s ostatnými ľuďmi, v škole i doma, pozitívne SOCIÁLNA PREVENCIA 1/2016 9
10 vzory, sociálna podpora a identifikácia s nejakou skupinou; sociálne faktory: možnosti vykonávať činnosti adekvátne veku, prevencia vystavenia násiliu v rodine, okolí a medzi rovesníkmi, štát by sa mal podieľať na bezpečnosti a ochrane, poskytovať prístup k vzdelaniu, informáciám, vhodnej práci; kultúrne faktory: tolerantné postoje detí k rôznym ideológiám, viera a presvedčenie, vlastné životné filozofie, spiritualita, tradície. E. Komárik (2010, s. 103) uvádza, že reziliencia je skoro nepozorovateľná, mobilizuje sa v krízach a potom využíva všetky kapacity organizmu, vrodené, získané, osobné, rodinné, spoločenské i duchovné a náboženské, a nimi vybavená vstupuje do zápasu o zachovanie hodnoty seba samého vo chvíľach ohrozenia. Nemožno teda dopredu povedať, ktorá kapacita bude použitá na obranu a ktorá na útok a v ktorom okamihu. Preto nemožno rezilienciu vyučovať, ale možno vzdelávaním, výchovou, podporou a zaťažovaním rozvíjať spôsobilosti, ktoré myseľ dokáže nasadiť v okamihoch krízy. Prevencia adresovaná deťom Pre dieťa má byť rodina miestom istoty, pevných vzťahov. Nie pre každé dieťa je samozrejmé žiť v pokojnej rodine, v ktorej má zaručenú bezpečnosť. Nie je ľahké byť rodičom a rozumne riešiť rodinné problémy. Asi v každej rodine vznikajú drobné nezhody, strety názorov, dochádza ku konfliktom a v nejednom prípade sa riešia konflikty aj násilne. Ide o veľmi citlivý problém. Nikto nevie, čo sa deje za zatvorenými dverami bytu. Médiá nás často informujú o prípadoch domáceho násilia. Avšak spory sa nemusia vždy končiť násilím, pokiaľ sa pri komunikácii použije hneď v zárodku racionálna forma, nezhody nenarastajú a čoskoro zavládne pokoj a pohoda. Pokiaľ prevládne emocionálne riešenie, nastúpia hrozby, výčitky, vydieranie, donucovanie, napätie stúpa, až dochádza k agresii. Vplyvy ťažkých životných chvíľ, keď sú deti konfrontované s násilím v rodine, prinášajú rôzne reakcie. Niektorí jedinci sa s ťažkými životnými situáciami, ktoré vnáša domáce násilie do klímy rodiny, vedia vyrovnať, ak je v ich živote dostatok iných pozitívnych vplyvov, avšak u iných jedincov tieto životné stresy môžu prejsť do tráum. V roku 2014 sme sa zúčastnili na seminári Výzvy pre obete sexuálneho násilia na Slovensku, organizovanom britskými a írskymi konzulárnymi službami na Slovensku. I keď táto téma priamo nesúvisí s domácim násilím, trauma spôsobená či už sexuálnym zneužitím, alebo zažívaním domáceho násilia vo svojej podstate rozdiely nenesie. Významnou sa pre nás stala informácia o existencii okna tolerancie, ktoré má význam v rámci prežitých udalostí a rôznorodých zdrojov pomoci. Možno ho využiť ako terapeutický prostriedok na liečenie a zvládanie tráum u rôznych klientov. Či už je to klient sexuálne zneužívaný, zažívajúci domáce násilie, svedok domáceho násilia, alebo závislý. Život človeka sa v prípade, že prežíva bežný každodenný život, odvíja približne tak, ako zobrazuje obr. 1. Obrázok 1: model 1: život v okne tolerancie Okno tolerancie Zdroj: vlastné spracovanie Hyperarousal - hypervzrušenie Každý človek, i dieťa, má určitú mieru svojho okna tolerancie, ktorá ovplyvňuje to, ako dokáže spracovávať informácie. Táto šírka či prah tolerancie sa líši od človeka k človeku. Ak je či už priama obeť, alebo svedok domáceho násilia v pohode a má dostatok vonkajších pozitívnych podnetov, vie sa s novou traumou lepšie vyrovnať. Existuje a funguje vo svojom okne tolerancie bez toho, aby sa z neho vychýlil. Tento model naznačuje, že každý z nás môže tolerovať alebo spravovať určitý okruh každodenných skúseností napriek tomu, že sú ťaživé či stresujúce. Môžeme sa cítiť vystrašení, neistí, smutní, ale tieto skúsenosti na úrovni emocionálnej, psychickej a fyzickej zostávajú pre nás znesiteľné, zvládnuteľné a my nie sme zahltení, teda fungujeme vo svojom okne tolerancie. Obrázok 2: model 2: vplyv traumy okno tolerancie sa zužuje Okno tolerancie Zdroj: vlastné spracovanie Hypoarousal hypovzrušenie TRAUMA Hyperarousal - hypervzrušenie Hypoarousal hypovzrušenie Ak dieťa (alebo dospelý jedinec) zažíva traumu, okno tolerancie sa zužuje, čo možno vidieť na obr. 2. V prípade, že sa pohybuje mimo okna na hyperarousal (hypervzrušenie), pri traume to znamená: nadmerné vnímanie, emočnú reaktivitu, nadmernú obozretnosť, ocitne sa opäť v situáciách zažívania traumatizujúcich chvíľ, keď otec bije matku, keď matka kričí, plače, uteká z domu a podobne. Všetko je extrémne, aj myslenie dieťa premýšľa omnoho viac. Naopak, stav hypoarousal (hypovzrušenie) prináša otupenie: nič sa nedeje, myslenie je pomalé a smeruje k beznádejnosti, redukujú sa fyzické funkcie. S týmto pocitom sa dá žiť pomerne dlho, ale môže navodzovať suicidálne myšlienky. V prípade, že sa jedinec ocitol v situácii, že sa jeho okno tolerancie zúžilo alebo sa z neho vychýlil, treba mu poskytnúť pomoc. Ide o vonkajšie a vnútorné zdroje pomoci, lebo schopnosť vyrovnať sa s bežnými udalosťami nášho života je značne sťažená. Mapa okna tolerancie je veľmi užitočným nástrojom na 10 SOCIÁLNA PREVENCIA 1/2016
11 pochopenie, ako reagujeme. Úloha odborníkov je otvoriť okno pre návrat obetí do ich pôvodného života a hľadať cestu späť. Pracovať s traumou znamená byť si vedomý vlastného okna tolerancie. Vypracovať plán uzdravenia a sprevádzať obete v procese riešenia prípadu. Na to, aby človek úspešne zvládol svoju situáciu a vyhol sa negatívam s ňou spojeným, sú potrebné konštruktívne riešenia. Jedným z nich je terapeutická intervencia, ktorá sa v prípadoch domáceho násilia delí na prácu s agresorom a na prácu s obeťami. Pomoc obetiam je zameraná na emocionálne spracovanie a kognitívne spracovanie. Procesy, ktoré spustili traumatické udalosti, sa týkajú emocionálneho spracovania, keď je potrebné, aby obeť dokázala o emóciách strachu, zlosti, nenávisti a obáv hovoriť. Klientovi to dopomôže k tomu, aby tieto emócie dokázal akceptovať, pochopiť a prekonať. Pri kognitívnom spracovaní terapeut pomáha obeti prehodnotiť traumatické udalosti, tvoriť nové významy a nové spôsoby vnímania. Od prvotného štádia prekonania hanby, zastavenia násilia cez porozumenie samého seba a dôvodov, ktoré nútia obete zotrvávať v násilných vzťahoch, až po vnímanie signálov v správaní partnera, ktoré vedú k eskalácii násilia. Terapeutická pomoc je zameraná aj na budovanie nových vzťahov v prípade, že predošlá rodina sa rozpadla a nebola možná jej rekonštrukcia (Prevendárová, 2012, s ). Slovenská republika v rámci ochrany detí prijíma a realizuje rôzne programy a plány. Národný akčný plán pre deti na roky na zabezpečenie ochrany detí obsahuje opatrenia na zabezpečenie práv detí, prevenciu sociálnopatologických javov vrátane predchádzania násilia v rodinách, týrania a zneužívania, usiluje sa o dosiahnutie nulovej tolerancie násilia voči deťom. Súčasťou je i kampaň za zákaz telesného trestania detí a zdôrazňuje, že všetkým formám násilia sa dá predchádzať. Ďalšími opatreniami sú skvalitnenie výkonu krízovej intervencie a iných odborných metód práce v krízových situáciách dieťaťa a rodiny, zvýšenie dostupnosti sociálnych služieb pre obete domáceho násilia. Zmiernenie dôsledkov nepriaznivého, často až patologického vplyvu na psychosociálny vývin detí v problémových, neúplných a rozpadnutých rodinách prostredníctvom preventívno-výchovných aktivít pre deti a mládež, zameraných na témy: zdravé rodinné vzťahy, manželstvo a rodičovstvo, ktoré realizujú psychológovia ÚPSVaR. V neposlednom rade akčný plán nezabúda ani na prevenciu a ochranu detí pred rôznymi formami násilia, zneužívania vrátane sexuálneho zneužívania (Národný akčný plán, 2014). Dôležité v rámci primárnej prevencie je i financovanie a organizovanie kampaní zameraných na: prevenciu a pomoc deťom, ktoré sú priamo alebo nepriamo ohrozené domácim násilím, pretože doteraz boli takmer všetky kampane zamerané výlučne na ženy, organizovanie výchovných a školiacich programov, aby si deti uvedomili, že násilie v rodine má negatívne dôsledky, podporu výskumných aktivít v tejto problematike, lebo Slovensko vykazuje deficit reprezentatívnych výskumov, začlenenie detí do výskumov je nevyhnutné, lebo existujú rozdiely medzi detským vnímaním, prežívaním a žitím s domácim násilím a vnímaním domáceho násilia ich rodičmi a odborníkmi (rodičovské posúdenie vplyvu domáceho násilia na deti sa často podceňuje, ba dokonca nepripúšťa, že môžu byť jeho svedkami v domnienke, že nič nepočujú, nevidia a nevnímajú), skvalitnenie starostlivosti o obete domáceho násilia a jeho rýchle ukončenie. Je nevyhnutné realizovať preventívne opatrenia aj s využitím masovokomunikačných prostriedkov, pretože pre človeka je informácia z televíznej obrazovky pre jeho správanie významnejšia ako informácia z prednášky, o ktorej sa možno ani nedozvie alebo si na ňu nenájde čas. Popri subjektoch, ktorými sú Národná rada SR, SR a jej súdnictvo s reflexiou na maloletých, prokuratúra, ktoré sa podieľajú na ochrane práv detí, plnia osobitnú úlohu pri zabezpečovaní práv detí Úrad práce, sociálnych vecí a rodiny a Ústredie práce, sociálnych vecí a rodiny. Taktiež Centrum pre medzinárodnoprávnu ochranu detí a mládeže, ktoré je orgánom štátnej správy, vykonávajúce opatrenia sociálnoprávnej ochrany a sociálnej kurately. V súčasnosti sa preventívnymi opatreniami zaoberajú aj nadácie a občianske združenia, mimovládne organizácie, ako napríklad Úsmev ako dar, Pomoc deťom v ohrození, občianske združenie Labyrint a ďalšie, ktoré sa spolupodieľajú na ochrane práv detí. Prevencia sa týka každej zodpovednej osoby, nie iba odborníkov, kto vychováva, musí sa naučiť vnímať ťažkosti dieťaťa. Detská duša je ako kvietok keď sa o ňu staráme s láskou, kvitne, keď ju zabudneme polievať, vädne, a keď na ňu úplne zabudneme, zahynie. Je dôležité, aby si všetci uvedomili, že domáce násilie je možné prekonať a dostať sa z tohto začarovaného kruhu. Je to však ťažká cesta, plná nástrah, prekážok a závažných rozhodnutí. Preto je v práci s obeťami dôležité, aby všetci, čo s nimi pracujú, vedeli obnoviť nádej na zmenu a povzbudiť obete, ale i svedkov domáceho násilia, aby svoju situáciu riešili. Ochrana detí by mala byť neoddeliteľnou súčasťou sociálnych intervencií. Literatúra KARDOS, T Resiliencia u detí. In Zborník príspevkov z medzinárodnej vedeckej konferencie k 60. výročiu založenia Pedagogickej fakulty UK v Bratislave, Bratislava : Univerzita Komenského, Pedagogická fakulta, ISBN , s KOMÁRIK, E. a kol Kontexty resiliencie. Nitra : PF UKF [on - line]. [citované ]. Dostupné na internete: KOVALČÍKOVA, I. a kol Can be victimized child resilient? 1. vyd. Cyprus : UNESCO Chair in gender equality and women s empowerment-university of Cyprus Nicosia, s. ISBN NÁRODNÝ AKČNÝ PLAN PRE DETI NA ROKY [online]. [citované ]. Dostupné na internete: poradne-organy/ludske-prava-narodnostne-mensiny-rodovurovnost-sr/vybor-deti-mladez/narodny-akcny-plan-pre-deti-naroky pdf PREVENDAROVÁ, J Rodinná terapia v praxi. 1. vyd. Brno : Tribun EU, s. ISBN ŠOLCOVÁ, I Vývoj resilience v dětství a dospělosti. 1. vyd. Praha : Grada Publishing, s. ISBN Poznámka: Mgr. Paulína Klimková spolupracuje s občianskym združením ASCEND, ktoré sa zameriava na problematiku sexuálneho zneužívania detí. SOCIÁLNA PREVENCIA 1/
12 Deti obete domáceho násilia v rómskej rodine PhDr. Ivan Rác, PhD. doc. PhDr. Michal Kozubík, PhD. Ústav romologických štúdií, Fakulta sociálnych vied a zdravotníctva, Univerzita Konštantína Filozofa v Nitre Medzi najzávažnejšie sociálne problémy súčasnej spoločnosti môžeme jednoznačne zaradiť násilie páchané na deťoch. Predstavuje natoľko zložitý a komplikovaný fenomén, že doposiaľ v literatúre neexistuje jeho jednoznačné vymedzenie a absentujú reprezentatívne dáta, ktoré by mapovali aktuálny stav v skúmanej problematike. Týranie a zneužívanie detí patrí, bohužiaľ, k bežným javom rodinného života. Historické výskumy poukazujú na to, že problém týrania detí (vo všetkých možných typoch) existuje už celé stáročia (Scott, Marshall, 2009, s. 76). Situáciu ešte komplikuje fakt, že súkromná sféra sa tradične chápe ako nedotknuteľná pre vonkajší svet, preto je ťažké verejne hovoriť o násilí v párových vzťahoch, teda aj o násilí na deťoch. Presný počet detí, ktoré sú vystavované násiliu v akejkoľvek forme, je možné len odhadnúť. Na Slovensku je to podľa prieskumov okolo 2 % detí, no tieto odhady sú neoficiálne. Okolo 16 % detí sa stretáva s bitkou v rodine a k tomu prispieva najmä miera tolerancie spoločnosti k násilnému správaniu, keď fyzické tresty v rodine sa považujú za normálnu, bežnú súčasť výchovy rodičov. NÁSLEDKY NÁSILIA PÁCHANÉHO NA DEŤOCH V RODINE Významným dlhodobým následkom je naplnenie prenosu násilia cestou transgeneračného prenosu, reťazcom rodinného násilia a impresiou sociálnych vzorcov správania. K transgeneračnému prenosu násilia dochádza vtedy, keď deti, ktoré boli v role slabých partnerov a prijímali násilie od dospelých (predstaviteľov silných, dominantných partnerov), dospejú, zmenia svoju rolu v rodine a získajú moc. Potom tieto deti v role dospelých, teda silných partnerov, uplatňujú násilie voči slabším svojim rodičom, ktorí medzičasom zostarli/zoslabli, a aj svojim deťom. Reťazec rodinného násilia znamená prenášanie násilia z osoby s dominantným postavením v rodine na osobu s podriadeným, slabším postavením (z otca na matku, z matky na staršie dieťa, zo staršieho dieťaťa na mladšie, z mladšieho voči spolužiakom, zvieratám a pod.), ktorá sa stane príčinou hnevu. Impresia vzorcov sociálneho správania predstavuje uloženie riešenia zložitej životnej situácie do pamäti a jej automatické vybavenie v obdobnej situácii. Učí teda deti riešiť ťažké situácie v živote násilím. Dlhodobé následky telesných trestov nie sú také viditeľné ako okamžité telesné známky sprevádzajúce atak telesného násilia, ktorý môže mať za následok ťažké poškodenie zdravia, ale svojím spôsobom sa významne podieľajú nielen na kvalite ich života, ale dokonca ovplyvňujú aj život ich blízkych a detí. Opakované hrubé telesné tresty, tak ako sme už spomenuli, vedú k úzkosti a depresii, ktoré môžu vyústiť až do samovražedného správania, niekedy do posttraumatickej stresovej poruchy, ale môžu byť predovšetkým príčinou ťažkostí v sociálnej komunikácii s okolím a viesť k problémom v budúcej rodičovskej role (Vaníčková, 2004). Následky telesného týrania Najzávažnejšími následkami sú zranenia týkajúce sa primárnej viktimizácie, ktoré môžu spôsobiť závažné zdravotné poškodenie až smrť dieťaťa (Sejčová, 2010). Pre telesne týrané dieťa je charakteristická tendencia zakrývať stopy poranení, je bojazlivé, keď niekto kričí, obáva sa telesného kontaktu s dospelými. U adolescentov je v popredí najmä depresia, sebapoškodzovanie, samovražedné pokusy, poruchy spánku či poruchy príjmu potravy (Dunovský et al., 1995). Následky psychického týrania Následky sú rôznorodé a závisia od dĺžky trvania, intenzity a tiež vývojového stupňa osobnosti, na ktorom k nemu dochádza. Existujú dve roviny, v ktorých sa týrané dieťa môže prejaviť. Na jednej strane deti na násilie reagujú utiahnutým správaním, stávajú sa ustrašenými, úzkostnými, ľahko sa rozplačú, ich sebadôvera a sebahodnotenie sú veľmi nízke. V rôznych situáciách sa už vopred vzdávajú, nebojujú za to, čo chcú, ťažko sa presadzujú. Iné deti zase na týranie reagujú úplne opačným spôsobom, a to agresívnym správaním a razantným presadzovaním svojej vôle. Pre obe skupiny detí sú však charakteristické problémy v komunikácii s ľuďmi, v medziľudských vzťahoch, majú častejšie poruchy správania, psychosomatické problémy a pod. (Dunovský, 1995, Vlčková, 2001). Následky zanedbávania Dôsledky zanedbávania sa prejavujú najčastejšie na aktuálnom zdravotnom stave dieťaťa. Ochorenia veľmi často prechádzajú do chronicity a ohrozujú tak celkový vývoj dieťaťa. U zanedbávaných detí absentujú prejavy úcty, súcitu, problémy v interpersonálnych vzťahoch, v ich nadväzovaní a väčšinou majú aj problémy pri sociálnej integrácii (Vlčková, 2001). Následky sexuálneho zneužívania V situácii pohlavného zneužívania je dieťa postavené pred viaceré problémy, ktoré môžu viesť k psychickému konfliktu najmä v otázke povedať alebo nepovedať, že je zneužívané. Tento vnútorný boj 12 SOCIÁLNA PREVENCIA 1/2016
13 sa skôr či neskôr prejaví vo forme úzkosti a telesných problémov, bolestí brucha, hlavy, nespavosti, nechutenstva či zmeny správania dieťaťa (Weiss a kol., 2005). Veľký podiel sexuálne zneužitých žien možno nájsť medzi toxikomankami, prostitútkami, alkoholičkami a medzi ženami, ktoré sa pokúšajú o samovraždu. Medzi psychiatrickými pacientkami so všetkými diagnózami, predovšetkým s depresiami, hraničnými poruchami osobnosti a poruchami príjmu potravy, je takisto počet zneužitých dievčat významne vyšší ako v inej populácii (Weiss a kol., 2005). Dlhodobé následky sexuálneho zneužívania sa prejavujú predovšetkým nedôverou voči ľuďom (najmä osobám opačného pohlavia) a poruchami psychosexuálneho vývoja. Problémy so správaním u zneužitých detí sa manifestujú interne a externe. Deti s internalizovaným správaním majú sklon izolovať sa, nekomunikujú, sú úzkostné, negatívne vidia samy seba. Majú somatické poruchy (bolesti hlavy, žalúdka), trpia poruchami príjmu potravy, drogovou závislosťou či suicidálnymi tendenciami. Externalizujúce správanie môžeme pozorovať najmä u chlapcov ide o agresívne, nepriateľské, deštruktívne správanie, identifikujú sa skôr s násilníckou rolou, dopúšťajú sa násilia na druhých (Vaníčková a kol., 1999). SKÚSENOSTI DETÍ S NÁSILÍM V RÓMSKYCH RODINÁCH Postavenie a rola ženy a detí v rodine sa odvíja od charakteristických znakov rodiny, jej vnútornej hierarchie. Rómska rodina je viac ako predtým vnútorne diferencovaná, a to v závislosti od príslušnosti k istej skupine, od hodnotového systému, spôsobu života a podmienok, v ktorých žije. Výrazné rozdiely sa prejavujú najmä medzi rodinami žijúcimi vo vylúčených komunitách a tými, ktoré žijú rozptýlene medzi majoritnou spoločnosťou v mestách. Charakter rodiny a rodinných vzťahov úzko súvisí s mierou stotožnenia a deklarovaním svojho rómstva, ktoré je, pochopiteľne, silnejšie vo viacgeneračných rodinách. Viacgeneračné rodiny boli štandardne patriarchálne, muži mali dominantné postavenie, žena ako submisívny subjekt získavala úctu a výraznejšie postavenie v rodine s pribúdajúcim vekom a viacnásobným materstvom. Dnes u Rómov prevláda jedno- a dvojgeneračná monogamná rodina, v ktorej sa mení rodinná hierarchia. Dominantné postavenie má zväčša muž, ale postavenie ženy sa postupne zvyšuje. Ani v mnohých súčasných rodinách sa nedá hovoriť o rovnocennosti partnerov, čo väčšina rómskych žien a dievčat považuje za prirodzené a správne. Na tomto mieste je nevyhnutné konštatovať, že neexistuje výskum, resp. štúdia, ktorá by mapovala skúsenosti detí s násilím v rómskych rodinách. Ak sa realizujú výskumy zamerané na skúsenosti s násilím, tak výlučne s násilím na rómskych ženách, kde iniciátormi násilia sú ich partneri a deti násilie zažívajú ako priami svedkovia násilia na ich matke, resp. zažívajú násilie spoločne s matkou. Veľmi často sú deti vystavené priamym prejavom násilia zo strany otca (dospelého muža) v prípadoch, ak chránia pred násilím matku. Tento predpoklad potvrdzujeme vlastným výskumom z roku 2015, keď sme mali možnosť realizovať hĺbkové pološtruktúrované rozhovory s rómskymi ženami, ktoré boli (sú) vystavené násiliu zo strany svojich partnerov. Išlo o rodiny žijúce rozptýlene medzi majoritou, rodiny bývajúce na okraji miest a obcí, resp. žijúce v segregovaných vylúčených komunitách. Keďže explanácia dát a závery získané z týchto rozhovorov sú pomerne rozsiahle, budeme sa venovať výlučne formám a prejavom násilia, ktoré zažívali deti v prípadoch, ak reagovali na násilie otca (partnera) voči ich matke. To znamená, že bránili matku počas fyzického útoku otca a dostali sa tak priamo do procesu násilia, alebo ich otec napádal rovnako ako matku. Bezdôvodne, iracionálne, premyslene (aby to nebolo vidieť) a kruto. Stretli sme sa so všetkými doteraz definovanými prejavmi násilia, či už ide o fyzické, psychické, sociálne, alebo sexuálne násilie. Ponúkame niekoľko transkriptov z rozhovorov s partcipantkami nášho výskumu: Chlapec má 12 rokov, vníma, vidí... zastane si ma chlapec, povie, oco, nerob... a keď on povie, nechaj mamu, muž dostane vtedy veľké nervy... už tak viackrát udrel aj syna... takže deti sa ma boja zastať... ale chlapec je vo veku, kedy si ma teraz vždy zastane a obchytí teda aj on. Akurát kontroluje deťom žiacke knižky... a keď náhodou dostanú zlú známku, čo je bežné pre deti, u nás sa to rieši tak, že je veľký krik, nadáva deťom do debilov... synovi nadáva do buzerantov... odsudzuje ho, že je debil po mne, že to je moja výchova, moja škola... že sú po mne debili, degeši a iné veci... (D. S., 2015) Áno, aj mňa, aj chlapca, jeho chytil, tak hore ho dvihol a hodil ho ako na posteľ, ale väčšinou mňa. Aj bol malý a on mu nadával, že čo sa počúrava akože, jemu to strašne vadilo. (M. B., 2015) Myslím si, že on deti nemá rád, vôbec si ich nevšíma, neporozpráva sa s nimi, neučí sa s nimi, nezaujíma sa o to, ako sa učia a pod. (A. B., 2015) Tak napríklad keď ma udrie alebo mi nadáva škaredo, deti začnú plakať, jemu to ide na nervy, tak potom udrie aj deti a povie, aby zmizli do vedľajšej izby. (K. J., 2015) V jednom prípade, ktorý sme mali možnosť identifikovať, išlo o násilie, ktoré páchal nevlastný otec voči svojej dcére. Išlo o kombináciu sexuálneho a psychického násilia, ktoré bolo sprevádzané manipuláciou a kontrolou: Vo všetkom ma kontroloval, keď som dostala zlú známku, nebil ma, ale proste musela som zasa skončiť s ním v posteli, proste kontroloval mi spodné prádlo, proste aké mám prádlo spodné na sebe, čo si obliekam, či mám takú podprsenku, alebo onakú podprsenku, musela som sa obliekať podľa neho, čipkovanú podprsenku, aj nohavičky a viete, tak... tak som sa ho bála, nemal ma kto ochrániť, tak som to robila zo strachu... viackrát proste povedal, že ak poviem niekomu, že ma sexuálne zneužíva, tak že proste, že akože ma zabije... že vlastne otčim ma zabije, a že zakope ma tak, že ma nikto nenájde a nikto sa o mojej smrti nedozvie. (A. K., 2015). Táto excesia mužskej moci a nadvlády nad samotnou ženou a deťmi spôsobila, že aj napriek mnohým pokusom partnera opustiť, zotrvávali SOCIÁLNA PREVENCIA 1/
14 ženy s deťmi vo vzťahu. Najčastejšími dôvodmi, ktoré sme identifikovali v prepisoch rozhovorov, boli ekonomická závislosť od partnera, strach z partnera a svojej ďalšej budúcnosti, viera v zmenu, že sa partner zmení, a ešte stále (pochopiteľne) prevládajúci a prežívajúci pocit lásky k partnerovi, s ktorým mali spoločné deti. ZÁVER Ambíciou autorov článku bolo poukázať na následky násilia páchaného na deťoch a jeho prejavy a formy, ktoré zažívajú rómske deti v prípadoch, ak je násilníkom otec, resp. partner ich matky. Z dôvodu rozsiahlej interpretácie výskumu, ktorý sme realizovali v roku 2015, a stanoveným limitom rozsahu článku, sme sa venovali výlučne niektorým formám a prejavom násilia, ktoré zažívajú deti vo vybraných rómskych rodinách. Aj naša štúdia poukazuje na závažnosť tohto fenoménu a nevyhnutnosť jeho eliminácie. V prostredí vylúčených rómskych komunít je dostupnosť a adresnosť špecializovaných podporných služieb o to dôležitejšia. LITERATÚRA DUNOVSKÝ, J., DYTRYCH, Z., MATĚJČEK, Z Týrané, zneužívané a zanedbávané díťě. Praha : Grada, s. ISBN SCOTT, J. MARSHALL, G Dictionary of Sociology. New York : Oxford University Press, ISBN VANÍČKOVÁ, E. a kol Sexuální násilí na dětech : výskyt, podoby, diagnostika, terapie, prevence. Praha : Portál, s. ISBN VANÍČKOVÁ, E Tělesné tresty dětí. Definice popis následky. Praha : Grada, s. ISBN VLČKOVÁ, M Týrané dieťa. Bratislava : Univerzita Komenského, s. ISBN WEISS, P. a kol Sexuální zneužívání dětí. Praha : Grada s. ISBN Poznámka: Príspevok vznikol v rámci riešenia projektu VEGA 1/0111/15 Násilie páchané na rómskych ženách v partnerských vzťahoch. Mýty o zneužívaní detí ako výzva pre prevenciu Doc. ThDr. Mgr. Slávka Karkošková, PhD., VŠZaSP sv. Alžbety, riaditeľka ASCEND, o. z., Prešov V kontexte prevencie sexuálneho zneužívania detí (ďalej len CSA, z angl. Child Sexual Abuse) rozumieme pod mýtmi všeobecne rozšírené nepravdy o CSA, mylné presvedčenia, ktoré nezodpovedajú odborným a vedeckým poznatkom o tomto závažnom jave. Mýty sú nebezpečné nielen preto, že oslabujú akčný potenciál spoločnosti, ktorý by sa mohol využiť pri prevencii, ale i preto, že sú zdrojom druhotného poškodzovania obetí. V januári 2016 som s tímom svojich spolupracovníkov ukončila zber dát k výskumu s názvom Výskyt CSA a faktory ovplyvňujúce jeho (ne)odhalenie. Výskum sa realizoval na vzorke mladých dospelých študentov končiacich ročníkov stredných škôl v Prešovskom a Košickom kraji. Zber dát sa realizoval prostredníctvom online formulára v počítačových miestnostiach náhodne vylosovaných škôl za prítomnosti výskumníka. Online formulár ponúkal respondentom odlišnú batériu otázok v závislosti od toho, či sa v príslušnom bloku dotazníka identifikovali alebo neidentifikovali ako obete CSA. Respondentom, ktorí sa neidentifikovali ako obete (n = 1 373), sa zobrazil súbor (nepravdivých) tvrdení o CSA, pričom ich úlohou bolo určiť, nakoľko sa (na škále 1 5) s tvrdeniami stotožňujú. V nasledujúcej časti textu spomenieme iba tie mýty, s ktorými sa respondenti v znepokojivo vysokej miere stotožňovali (t. j. označili možnosť úplne súhlasím alebo skôr súhlasím). Za jednotlivými mýtmi v zátvorke uvedieme, koľko percent respondentov neobetí sa s nimi stotožnilo a následne mýty konfrontujeme s realitou. Z kategórie mýtov zveličujúcich poškodenie plynúce z traumy CSA sa respondenti najviac stotožňovali s tvrdením, že deti, ktoré boli sexuálne zneužívané, sa nikdy nezotavia (47,9 %), ako aj s podobným výrokom, že sexuálne zneužívané deti sú navždy poznačené a poškodené (75,3 %). Takéto presvedčenia sú v rozpore s výsledkami výskumov zameraných na efektivitu psychoterapie traumy CSA: psychoterapiou dochádza k významnému zlepšeniu stavu obetí (Tourigny et al. 2005, Lau a Kristensen 2007). Mýty zveličujúce poškodenie plynúce z traumy CSA môžu komplikovať procesy zotavovania obetí, oberať ich o nádej na zotavenie a živiť v nich pocity sociálnej stigmatizácie. Medzi mýtmi, ktoré popierajú existenciu CSA alebo tvrdia, že je extrémne zriedkavé, dominoval u respondentov tento predpoklad: Nikdy som nepočul/a o prípade CSA vo svojom okolí, teda v mojom okolí sa to nevyskytuje (47,8 %). V skutočnosti je CSA rozšírenejšie, než by sme chceli pripustiť. V rovnakom výskume sa nám ukázalo, že 5,5 % dievčat a 0,6 % chlapcov zažilo penetratívnu formu CSA, 29,8 % dievčat a 2,5 % chlapcov zažilo dotykovú formu CSA bez penetrácie, 40,6 % dievčat a 17,8 % chlapcov zažilo nedotykové formy CSA. Respondenti, ktorí tvrdili, že v ich okolí 14 SOCIÁLNA PREVENCIA 1/2016
15 sa CSA nevyskytuje, v skutočnosti vo svojom okolí obete majú. Z hľadiska prevencie je preto potrebné zaoberať sa otázkou, ako sociálne okolie prispieva k tabuizácii témy CSA. Vytvára pre obete prostredie, v ktorom zdôveriť sa je bezpečné, alebo skôr prostredie, ktoré prispieva k umlčiavaniu obetí tým, že sa témou CSA nechce zaoberať? Z kategórie mýtov, ktoré rozptyľujú páchateľovu zodpovednosť, sa respondenti najviac stotožňovali s tvrdením, že deti, ktoré sa správajú zvádzavo, vyzývavo, sú prinajmenšom čiastočne zodpovedné za to, ak voči nim dospelý reaguje sexuálne (48,2 %), a s tvrdením, že staršie deti, ktoré lepšie chápu sexuálne záležitosti, sú zodpovedné za to, aby aktívne odporovali sexuálnym návrhom zo strany dospelých (45,8 %). V skutočnosti zodpovednosť za CSA v plnej miere prináleží páchateľom, nie obetiam. Dieťa nemá takú poznávaciu kapacitu, aby porozumelo povahe sexuálneho kontaktu a dalo naň informovaný súhlas. Staršie deti síce môžu dokonalejšie chápať význam sexuálnej aktivity, ale nemusia byť schopné aktívneho odporu. Častou črtou CSA je totiž psychická manipulácia zo strany páchateľa a zrada dôvery, ktorá obranné reakcie obete paralyzuje (Freyd a Birrell 2013). Spomedzi mýtov, ktoré reflektujú stereotypy o páchateľoch, sa respondenti najviac stotožňovali s týmito tvrdeniami: Páchatelia sexuálneho zneužívania sú psychicky chorí (70,7 %), Muži majú menšiu kontrolu nad sexuálnymi túžbami (43,3 %), Páchatelia sú väčšinou osoby, ktoré sú cudzie (obeť ich nepozná) (37,1 %), Dieťa má vždy negatívne pocity voči páchateľovi (59,2 %). V skutočnosti je z diagnostického hľadiska najznepokojú cej šou charakteristikou pá cha te ľov ich zjavná normalita. Mnoho páchateľov CSA nemá žiadnu patológiu, rozlíšiteľnú na základe psychologických testov alebo klinického interview. Diagnóza sexuálnej deviácie sa vyskytuje asi len u 50 % jedincov, kto rí sa dopúšťajú sexuálnej trestnej činnosti na deťoch. Navyše, hlavné mo tí vy k CSA nie sú ani tak sexuálne, ako skôr mocenské. Pri CSA ide pre dovšetkým o zneužitie moci, o manipuláciu, o využitie stavu závislosti, o vyko risťo va nie. CSA je sexualizovaným násilím; len málo súvisí s ab nor málnou pudovosťou páchateľov (Seto 2008). Znepokojivou skutočnosťou je nielen to, že páchatelia sa zvyčajne ja via ako normálni, obyčajní ľudia, ale i to, že vo väčšine (podľa odhadov 70 až 85 %) prípadov CSA je páchateľom niekto, koho dieťa pozná a ko mu dôveruje (Council of Europe 2012). Značne rozšírené stereotypy o nebezpečnom cudzincovi teda hrubo relativizujú riziko napadnutia a po škodenia spôsobeného niekým známym. V skutočnosti je sexuálne napadnutie zo strany blízkej osoby nielen ča stej šie, ale zároveň aj potenciálne toxickejšie (než napadnutie zo strany cu dzieho človeka), pre tože zvyšuje pravdepodobnosť oneskoreného odha le nia, nepodpo ru jú cich reakcií okolia (smerom k obeti) a horších násled kov (Freyd et al. 2005, Freyd a Birrell 2013). Pocity, ktoré obeť CSA prežíva, nemusia byť rýdzo negatívne omnoho pravdepodobnejšie je, že budú ambivalentné (rozporuplné). Zvlášť ak je páchateľom osoba, ktorá je osobou blízkou dieťaťu, väčšina detských obetí sa zmieta v ambivalentných pocitoch jednak preto, že páchatelia môžu (v rámci taktiky manipulácie) pristupovať k obetiam milo, nežne a láskavo, a jednak preto, že obete s nimi môžu mať (popri zneužívaní) aj iné skúsenosti, ktoré nie sú traumatizujúce (Karkošková 2014). Z kategórie mýtov, ktoré predstavujú stereotypy o zneužívaní, u respondentov dominovali tieto presvedčenia: Sexuálne zneužívanie zvyčajne zahŕňa pohlavný styk (58,3 %), Deti, ktoré sú zneužívané, vykazujú symptómy (znaky), podľa ktorých možno zistiť, že sú zneužívané (59,2 %) a U sexuálne zneužívaných detí sa zvyčajne vyskytujú stopy fyzického násilia (58,6 %). V skutočnosti CSA zahŕňa celú škálu rôznych sexuálnych aktivít, pričom nedotykové formy CSA a dotykové formy CSA bez penetrácie sa vyskytujú omnoho častejšie než formy CSA zahŕňajúce pohlavný styk. Možnosti identifikácie obetí CSA sťažuje fakt, že škála možných reakcií obete na traumu CSA je veľmi široká od normálneho pozitívneho fungovania v každodennom živote, ktoré nevykazuje nijaké varovné signály, cez málo výrazné signály až po očividné, extrémne negatívne signály. Až 40 % detských obetí CSA nevykazuje žiadne symptómy traumy (Friedrich 2003, Kendall-Tackett et al. 1993). Stopy fyzického násilia sú u obetí CSA zriedkavé. U detí s históriou vážnych penetratívnych foriem CSA (análnych, vaginálnych) sa medicínsky nález našiel iba v 5,5 % prípadov (Heger et al. 2002). Je potrebné dodať, že vysoký výskyt mýtov o CSA vytvára psychosociálnu klímu, ktorá napomáha skôr tabuizáciu problému než jeho odhaľovanie a adekvátne riešenie. Vzhľadom na to, že obete CSA sa najčastejšie zdôverujú rovesníkom, a nie autoritám, je potrebné, aby preventívne aktivity zamerané na populáciu detí a dospievajúcich vyvracali mylné presvedčenia o CSA a učili ich, ako správne reagovať v prípade, že sa im rovesník zdôverí s tým, že zažil nejakú formu CSA. Literatúra COUNCIL OF EUROPE, One in Five: Council of Europe campaign to stop sexual violence against children. Dostupné na: outline_ _en.pdf FREYD, J. a BIRRELL, P Blind to betrayal : Why we fool ourselves we aren t being fooled. New Jersey: Wiley & Sons, Inc. FREYD, J. et al The Science of Child Sexual Abuse. Science 308, 501. FRIEDRICH, W Developmental Perspectives on Sexual Behavior in Children and Adolescents. Mayo Clinic and Mayo Medical School. Paper presented at 9th ISPCAN European Conference on Child Abuse and Neglect, Warsaw, Poland : HEGER, A. et al Children referred for possible sexual abuse: Medical findings in 2384 children. Child Abuse & Neglect 26, KARKOŠKOVÁ, S Obete sexuálneho zneužívania detí medzi nami. Veľký Šariš Kanaš : Ascend. KENDALL-TACKETT, K. A. et al Impact of sexual abuse on children: A review and synthesis of recent empirical studies. Psychological Bulletin, 113 (1), LAU, M. a KRISTENSEN, E Outcome of systemic and analytic group psychotherapy for adult women with history of intrafamilial childhood sexual abuse: A randomized controlled study. Acta Psychiatrica Scandinavica, 116, SETO, M.C Pedophilia and Sexual Offending Against Children: Theory, Assessment, and Intervention. Washington, DC: American Psychological Association. TOURIGNY, M. et al Efficacy of a group therapy for sexually abused adolescent girls. Journal of Child Sexual Abuse, 14, SOCIÁLNA PREVENCIA 1/
16 Užívanie tabaku u detí a mládeže Mgr. PhDr. Róbert Ochaba, PhD., MPH, Úrad verejného zdravotníctva SR Na otázku, či existuje látka alebo činnosť, od ktorej sa človek nemôže stať závislým, možno zjednodušene odpovedať, že neexistuje. Človek si už odpradávna vytváral vzťah k veciam a činnostiam na základe zmyslovej skúsenosti alebo učenia. Drogy a závislosť sa stali v moderných dejinách ľudstva problémom, ktorého sa po čase chceli zbaviť, a dokonca mu predchádzať, aj keď zo začiatku to nikdy nevyznievalo ako problém alebo tragédia. Ľudia v mladom veku sa postupne, ale isto dostávajú do kontaktu s drogami, najprv prichádza opar tabakového dymu, neskôr či súbežne skúsenosť s drinkom. Mladý človek sa tomu nevyhne. Ponuka tabakových výrobkov a drog je veľká a zvedavosť neuspokojená. Navyše nuda a partia urobia pri prekonávaní počiatočného ostychu veľa. Prečo však potom hovoríme, že závislosť od tabaku u detí a mládeže je nebezpečná? Závislosť u mladých sa vyvíja oveľa rýchlejšie ako u dospelých. Mladí ľudia majú sklon k riskovaniu a experimentovaniu s nepoznaným. Mladí ľudia radi kombinujú užívanie viacerých návykových látok naraz, pričom tabak je vstupnou bránou. Monitorovanie skúseností s užívaním tabaku u slovenských detí vo veku 16 rokov sa dlhodobo realizuje prostredníctvom prieskumov ESPAD (European School Project on Alcohol and Other Drugs), GYTS u 13- až 15-ročnej mládeže (Global Youth Tobacco Survey) a prieskumov, ktoré pravidelne vykonáva Ústav informácií a prognóz školstva u detí základných a stredných škôl, či prieskum HBSC u 11-, 13- a 15-ročnej mládeže (Health Behaviour in School Aged Children). Legálne drogy Fajčenie cigariet 40- alebo viackrát počas života Prvá cigareta v 13 alebo menej rokoch Pravidelné fajčenie cigariet: 1 5 denne alebo viac Chlapci Dievčatá SPOLU ,3 42,1 35,3 37,2 39,2 33,3 39,2 40,7 34,4 50,3 47,5 37,9 38,2 37,4 31,4 44,3 42,6 34,7 33,4 36,4 29,0 31,8 33,7 25,7 32,7 35,1 27,3 Zdroj: ÚVZ SR, ÚZV, NCPZ. Spracovanie a grafika: A. Nociar Z výsledkov vyplýva pozitívny pokles denne fajčiacich v roku 2015 oproti roku 2007 o 5 %. Rovnako aj v ostatných charakteristikách sme zaznamenali pokles (prvá cigareta v 13 alebo menej rokoch, fajčenie cigariet 40- alebo viackrát počas života). Pokles sledovaných indikátorov sa týkal rovnako dievčat i chlapcov. Prieskum s názvom GYTS, organizovaný Centrom pre kontrolu chorôb v USA, zisťoval výskyt fajčenia a užívania tabakových výrobkov medzi mládežou vo veku od 13 do 15 rokov aj na Slovensku. Na základe jeho výsledkov možno poukázať na najdôležitejšie údaje (GYTS, Report, 2007; Baška, 2008): až 29,3 % respondentov začalo fajčiť pred 10. rokom života, až 24,3 % respondentov v súčasnosti fajčí cigarety, až 11,7 % respondentov fajčí cigary, až 80,8% respondentov sa pokúšalo prestať fajčiť, až 68,5 % respondentov spomedzi nefajčiarov je doma vystavených účinkom pasívneho fajčenia oproti 90,9 % respondentom spomedzi fajčiarov. Ústav informácií a prognóz školstva od roku 2001 realizuje nepravidelné prieskumy o užívaní legálnych a nelegálnych drog medzi súborom detí základných a stredných škôl. Od roku 2001 do roku 2012 výrazne stúpol počet žiakov základných škôl, ktorí fajčia každý deň, na 9,6 %. U žiakov stredných škôl došlo k stabilizácii na úrovni 23,7 %. Z pohľadu trendu užívania tabakových výrobkov je možné konštatovať, že zatiaľ čo užívanie tabaku u žiakov stredných škôl dosiahlo vrchol, situácia u žiakov základných škôl je opačná, s rizikom ďalšieho zvyšovania počtu detí, ktoré fajčia cigarety každý deň. Fajčenie tabakových výrobkov u žiakov základných škôl Fajčí denne 2,9 3,5 7,9 9,6 Fajčí občas ,2 7,1 Nefajčí 85,1 83,5 82,9 83,3 Zdroj: Pétiová, M.: Konzumácia legálnych a nelegálnych drog u žiakov základných a stredných škôl, Fajčenie tabakových výrobkov u študentov stredných škôl Fajčí denne 21,6 24,6 23,2 23,7 Fajčí občas 14,4 13,8 10,2 11,7 Nefajčí 64,0 61,6 66,6 64,6 Zdroj: Pétiová, M.: Konzumácia legálnych a nelegálnych drog u žiakov základných a stredných škôl, 2012 Prieskum HBSC z roku 2013/2014 medzi mládežou vo veku 11, 13 a 15 rokov poukazuje na 16 SOCIÁLNA PREVENCIA 1/2016
17 FOTO: pixabay.com významný pokles fajčenia oproti roku 2009/2010 v otázke na skúsenosť s fajčením aspoň raz posledných 30 dní vo všetkých sledovaných vekových kategóriách. POHLAVIE FAJČENIE TABAKU ZA POSLEDNÝCH 30 DNÍ Zdroj: Národná správa o zdraví a so zdravím súvisiacom správaní 11-, 13- a 15-ročných školákov. Determinanty fajčenia u detí a mládeže Príčiny experimentovania a užívania tabaku sa dajú vysvetliť na pozadí veľkého vystavenia detí a mládeže faktorom, ktoré zvyšujú riziko stať sa závislým fajčiarom. Medzi tieto riziká zaraďujeme: nedostatočné až nízke vnímanie rizika fajčenia u mladých ľudí, ktorí pochádzajú z nižších socio ekonomických skupín; vzor rodičov a ich postoje k fajčeniu ovplyvňujú správanie detí. Ak je v rodine fajčiar, narastá pravdepodobnosť rizika experimentovania s tabakom. Obdobné sa vzťahuje na schvaľovanie fajčenia medzi dospelými, ktorých postoj má veľký vplyv na deti a mládež; slabý odpor k rovesníckemu tlaku vzhľadom na socializáciu jednotlivcov, ktorí chcú patriť do sociálnych skupín; psychologické problémy poukazujú na vzťah medzi fajčením a ich výskytom hlavne v dospelej populácii vo forme depresií a úzkostlivosti. Socio-ekonomické rozdiely vo výskyte psychologických faktorov boli nájdené aj medzi adolescentmi a takto podporovali rozdiely vo výskyte závislosti od nikotínu; problémy doma a v škole spôsobujú stres, ktorého zvládanie je sčasti redukované prostredníctvom fajčenia. Vo všeobecnosti medzi rizikové faktory vzniku fajčiarskeho návyku a závislosti zaraďujeme vek, sociálne prostredie, reklamu, sociálny tlak, úroveň vzdelania, stres, osobnosť a postoje. Zo psychologického hľadiska je fajčenie naučené správanie. Podľa tejto teórie sa možno takémuto správaniu aj odučiť. Fajčenie je v priebehu dospievania posilňované najprv zo strany rodičov vo forme vzoru, potom zo strany rovesníkov alebo blízkeho okolia. Fajčiar reaguje na pozitívne reakcie okolia vo forme podmienených podnetov, ktoré vedú k fajčeniu. Pozitívnou správou je, že na základe prieskumov HBSC a ESPAD sa po dlhom období čakania znižuje počet fajčiacej mládeže. Literatúra PÉTIOVÁ, M Konzumácia legálnych a nelegálnych drog u žiakov základných a stredných škôl. Bratislava: ÚIPŠ, 2012, 70 s. ISBN NOCIAR, A Európsky školský prieskum o alkohole a iných drogách (ESPAD) v SR za rok 2015 Záverečná správa. Bratislava: VÚDPaP, 2015, 77 s. GECKOVÁ, A., DRAKULINCOVÁ, Z. (Eds.) Národná správa o zdraví a so zdravím súvisiacom správaní 11-, 13- a 15-ročných školákov. Košice: Equilibria, 2015, 267 s. ISBN SOCIÁLNA PREVENCIA 1/
18 Výzvy a podnety pre pomáhajúce profesie PhDr. Ingrid Hupková, PhD., manažérka kultúry pre sociálnu prevenciu, Národné osvetové centrum Na človeka tretieho milénia vplýva rad premenlivých a mnohotvárnych zmien, ktoré majú často za následok a negatívne sa premietajú do vzniku a rozvoja vysoko rizikových oblastí správania človeka. Jednou z týchto oblastí sú aj závislosti nelátkového charakteru (ako ich nepresne nazývame), teda oblasť nelátkových návykových chorôb. Súvisia okrem iného s tým, že veľa bežných každodenných činností človeka sa presúva do kyberpriestoru a virtualita, ktorú poskytuje anonymný svet internetu, je obsiahnutá napríklad aj v smartfónoch, ktoré vlastnia už mnohí z nás vrátane mladých ľudí. Virtualita nás sprevádza na každom kroku, je dostupná a prístupná takmer všade, doslova 24 hodín. Odborníci na sociálnu patológiu sa zhodujú v tvrdení, že práve deti a mládež tvoria osobitnú skupinu, ktorá je vysoko riziková a krehká voči ohrozeniu uvedenými, ale aj inými závislosťami nelátkového charakteru a náchylná im podľahnúť. Okrem jasného závislostného aspektu hrozia aj ďalšie, nie menej podstatné riziká a ohrozenia. V príspevku zameriame pozornosť práve na vybrané aspekty niektorých nelátkových návykových chorôb a tzv. new addictions, ktoré sú novými výzvami pre preventívne intervencie v celom spektre pomáhajúcich profesií. Rizikové správanie je úzko späté so sociálnopatologickými javmi a nežiaducimi spoločenskými javmi. Platí, že neželanou súčasťou súčasnej spoločnosti je aj prudký nárast a čoraz rozvinutejšie spektrum sociálnopatologických javov a ďalších nežiaducich spoločenských javov. Pod sociálnopatologickými javmi chápeme v najširšom ponímaní všeobecne choré, nežiaduce, nenormálne javy spoločnosti. Medzi ne patria aj patologické závislosti látkového i nelátkového charakteru. Ako v tejto súvislosti uvádza K. Nešpor (2009, s. 3), ľudia často hovoria o závislosti od práce, hazardu, počítačov, jedla alebo vzťahov. Medzinárodná klasifikácia zaraďuje tieto poruchy vrátane patologického hráčstva do iných skupín ako závislosť. Ani v jednom prípade nejde o závislosť v užšom zmysle slova. Na druhej strane nelátkové návykové choroby majú so závislosťou od chemických látok veľa spoločného. Rovnako aj L. Nábělek (2008, s. 11) konštatuje, že v poslednom období sme svedkami skutočnosti, že sa do psychiatrického slovníka dostávajú nové pojmy, ako sú gambling, craving, kybersex a iné. Autor uvádza, že narušenie schopnosti jedinca prežívať príjemné pocity, resp. pocity slasti na základe prirodzených, bežným životom poskytovaných podnetov a situácií, podmienené poruchou funkcie mozgového systému odmeňovania, vedie u predisponovaných osôb k cielenému opakovaniu náhradných zdrojov príjemných pocitov slasti a blaha. Látkové a nelátkové podnety pôsobiace v určitých dávkach, intervaloch či určitý čas spôsobujú dlhodobé a možno aj trvalé zmeny v neuronálnych okruhoch zodpovedných za prežívanie odmeňujúcich pocitov. Autor dodáva (Nábělek, 2015, s.13), že príčinou toho, že ľudia a zrejme aj iné živočíchy užívajú látky, resp. vykonávajú činnosti, ktoré môžu vyvolávať závislosť, je tendencia vyhľadávať zážitky slasti, ktoré sú sprostredkované mozgovým systémom odmeny. Ide o vývojovo starý neuronálny systém, prostredníctvom ktorého človek prežíva pocity slasti pri uspokojení základných životných potrieb (strava, sex). U sociálne žijúcich živočíchov môže takúto odmenu poskytnúť dosiahnutie vyššej úrovne sociálnej hierarchie, u človeka aj rôzne podnety (peniaze, športový výkon, zážitok krásy a pod.). Základné charakteristiky novodobých nelátkových závislostí sú podľa J. Benkoviča (2008, s. 8) podobné zatiaľ najznámejšej nelátkovej závislosti, poruche návykov a impulzov - patologickému hráčstvu. Pod diagnózou návykové a impulzívne poruchy v zmysle medzinárodnej klasifikácie chorôb (posledná 10 revízia - MKCH-10) rozumieme poruchy maladaptívneho správania, kde osoba opakovane zlyháva v snahe odolať impulzom a takto sa správať s úvodným obdobím napätia a pocitom uvoľnenia v čase činu. V tejto súvislosti nemožno obísť ani tzv. new addictions - nové, novodobé závislosti, ktoré sú podľa Baczeka závislosťami všetkého druhu, pri ktorých chemické látky nehrajú významnú úlohu (2009, s. 18). Mnohé z nich sú priamo spojené s informačnými a komunikačnými technológiami - mobil a internet (a jeho službami - chat, , skype), ale aj novými spôsobmi do virtuality posunutých či prenesených bežných činností, napríklad on-line stávkovanie a on-line kasína, on-line pornografia a kybersex, on-line patologické nakupovanie (shopingholizmus), on-line zoznamovanie, on-line vzťahy a iné. Súčasná spoločnosť ako jediná v histórii ľudstva prináša súžite generácií - jednej, ktorú predstavujú on-line prisťahovalci (staršia generácia, ktorá si pamätá prvý počítač, prvý mobil), a druhej, ktorú tvoria on-line domorodci (deti a mladí ľudia, teda mladá generácia, ktorá sa narodila do sveta, ktorého nevyhnutnou a čoraz väčšmi sa rozmáhajúcou súčasťou sú informačno-komunikačné technológie a kyberpriestor). Z tohto dôvodu dnes mnohí ľudia, a osobitne mladí ľudia, akosi bezprostredne a automaticky fungujú v množstve bežných každodenných činnosti 18 SOCIÁLNA PREVENCIA 1/2016
19 paralelne v reálnom a vo virtuálnom svete, resp. fungujú vo virtuálnom svete ako náhrade reality. Sme svedkami toho, že mnohé z bežných každodenných činností posúvame do virtuálneho sveta - napríklad si môžeme kúpiť lístok na MHD formou SMS namiesto tradičného tlačeného lístka, učiť sa z vysokoškolských textov sprístupnených nie v tlačenej podobe, ale iba virtuálne na webovej stránke školy, zapisovať výsledky skúšok nie do vysokoškolských indexov, ale do MAIS-ov, UISOV a pod., platiť v obchodnom dome nie pokladníčke, ale blokovať si tovar samoobslužne a zaplatiť kartou (virtuálne peniaze), alebo si dokonca cez internet nakúpiť a zaplatiť tovar virtuálne platobnou kartou a potom ho iba kedykoľvek osobne vyzdvihnúť v samoobslužnom boxe či dať si doviezť kuriérom a pod. Práve závislostné správanie látkovej a nelátkovej povahy patrí podľa viacerých významných autorov v oblasti sociálnej patológie (napríklad S. Fischer, J. Škoda, B. Kraus, J. Hroncová, P. Ondrejkovič a ďalší) medzi najzávažnejšie sociálnopatologické javy. Z toho dôvodu je nevyhnutné, aby všetci zainteresovaní odborníci v tzv. pomáhajúcich profesiách ich nielen poznali a vedeli detegovať a rozlíšiť, ale najmä aby boli nápomocní v primárnej prevencii, ako aj v úspešnej intervencii a riešení daného problému. Zo širokého spektra nelátkových návykových chorôb sa v príspevku výberovo zameriame iba na tri, pričom sa pokúsime aj o ich jednoduché prepojenie k virtuálnemu svetu internetu. Postupne sa zameriame na: 1) závislostné správanie súvisiace so súčasnou konzumnou a na výkon orientovanou spoločnosťou (okrem iného sa negatívne prejavuje vo vzniku patologického nakupovania tzv. shopingholizmus alebo oniománia), ktoré je často sýtené internetovou ponukou a komunikáciou; 2) excesívne sexuálne správanie; 3) závislostné správanie nelátkovej povahy, súvisiace s tzv. kultom tela (súvisí so vznikom porúch príjmu potravy a vznikom tanorexie), často opäť masívne prezentované a propagované aj na internete (stránky s nevhodným obsahom). 1. Nezdržanlivé (alebo patologické) nakupovanie oniománia alebo shopingholizmus FOTO: pixabay.com Dodnes nie je ustálená jednotná terminológia, preto sa používajú viaceré názvy, ako napríklad oniománia, nezdržanlivé či patologické nakupovanie, shopingholizmus, shopoholizmus, závislosť od nakupovania (angl. shopping addiction). Ako v tejto súvislosti uvádza K. Nešpor (2010, nepublik.), podobne ako pri iných návykových chorobách nelátkového i látkového charakteru, aj pri nezdržanlivom nakupovaní je podstatným príznakom zhoršené sebaovládanie, od ktorého sa potom odvíjajú ďalšie problémy. Uvedieme prehľad relatívne objektívnych a relatívne subjektívnych príznakov a súbeh shopingholizmu s inými ochoreniami. Niektoré typické rysy nutkavého nakupovania podľa K. Nešpora (In Hupková, I. - Liberčanová, K. 2012, s. 60) Relatívne objektívne príznaky: kupovanie nepotrebných vecí. Najčastejšie ide o nakupovanie oblečenia, obuvi, kozmetiky, kompaktných diskov, šperkov, domáceho vybavenia; u mužov k tomu navyše pristupuje elektronika, hardware, motoristické vybavenie a podobné predmety, poskytujúce zdanie mužnosti; nakupovanie sa deje nad rámec finančných možností jednotlivca. S tým súvisia finančné a iné problémy (problémy v sociálnych, napríklad partnerských vzťahoch); nakupovaniu vrátane nakupovania cez internet sa venuje neúmerne veľa času; niektorí taja drahé nákupy pred príbuznými a širším okolím, aby sa vyhli ich negatívnej reakcii; nezdržanlivé nakupovanie potom často spôsobuje problémy vo vzťahoch alebo v zamestnaní; nezdržanlivé nakupovanie môže prebiehať kontinuálne alebo epizodicky, napríklad v súvislosti s vianočnými nákupmi, novoročnými výpredajmi, akciami zľavami a podobne. Relatívne subjektívne príznaky: typický je nutkavý charakter pri nakupovaní a pocit, že človek musí to či ono získať za každú cenu; v priebehu nakupovania sa často objavuje rozochvenie a niekedy až vzrušenie podobné sexuálnemu; po uskutočnenom nákupe sa často dostavujú úzkostné alebo depresívne pocity; časté sú i pocity viny pre nadmerné utrácanie peňazí. V tejto súvislosti je zaujímavé uviesť súbeh nezdržanlivého nakupovania a iných porúch, ktoré K. Nešpor sumarizuje takto: Pri niektorých osobách s uvedeným problémom sa opisuje súbežný výskyt iných duševných porúch, ako sú poruchy nálady a úzkostné stavy. V 21 % až 40 % prípadov sa opisuje paralelnosť so zneužívaním návykových látok alebo závislosťou od nich. Častý je i súbeh s poruchami osobnosti, najmä s obsedantno-kompulzívnou poruchou. Frekventovanou kombináciou je taktiež nadmerné používanie internetu. Postihnutý potom trávi hodiny štúdiom recenzií, porovnávaním cien, zisťovaním skúseností spotrebiteľov atď. Pritom je vystavovaný prúdu reklám, čo, prirodzene, jeho baženie a problémy iba zhoršuje. Podľa skúseností sa nezdržanlivé nakupovanie vyskytuje často aj v anamnéze patologických hráčov alebo sa objavuje pri abstinencii od hazardu. Výskumné štúdie poukázali na rovnakú frekvenciu výskytu shopingholizmu pri mužoch aj ženách. Odborníci uvádzajú, že interpohlavné rozdiely sú viditeľné iba v zameraní na to, čo nakupujeme. SOCIÁLNA PREVENCIA 1/
20 V ženskej populácii sú to tovary spojené s vizážou (oblečenie, topánky, kozmetika, kabelky a iné), u mužov často veci a tovary spojené s koníčkami, napríklad komponenty do osobného počítača a iné (In Hupková, I. - Liberčanová, K., 2012, s. 60). S. Fischer a J. Škoda (2014, s. 121) zaraďujú medzi návykové a impulzívne poruchy patologické nakupovanie, rovnako ako aj workoholizmus. 2. Excesívne sexuálne správanie Podľa R. Divínovej (2005, s. 93) sa internet môže využívať na rôzne aktivity, ktoré sa vzťahujú na sexuálne motivované správanie. Griffiths (2001) (In Divínová, 2005) uvádza ich najúplnejší prehľad. Na internete môže človek hľadať odborné sexuálne materiály na vzdelávanie, nakupovať alebo predávať erotický tovar, ktorý sa dá používať off-line, navštevovať virtuálne sexshopy, vyhľadávať materiály na zábavné účely, vyhľadávať sexuológov, hľadať partnerov na trvalý alebo prechodný vzťah (escort služby, prostitúcia, swingers). Ako dodáva, je tu možné vyhľadávať jedincov, ktorí sa následne stávajú obeťou internetovej sexuálnej kriminality (on-line sexuálny harassment, cyberstalking, on-line zneužívanie detí pedofilmi), zapájať sa a udržiavať on-line vzťahy, skúmať svoju sexuálnu identitu (gender swapping), digitálne upravovať obrázky pre zábavu a/alebo masturbačné účely. Podľa Griffithsa (In Divínová, s. 93) iba niektoré z týchto činností sa môžu vykonávať excesívne a/alebo byť potenciálne návykové. L. Nábělek (2008, s. 11) uvádza, že za praotca diagnózy sexuálnej závislosti sa považuje nemecký psychiater Richard von Krafft-Ebing. Opísal ju takto: Ide o nutkavé sexuálne správanie, keď sexuálna túžba jedinca je abnormne zvýšená a táto osoba myslí iba na sexuálne potešenie, nezaujíma sa o žiadne iné záležitosti vo svojom živote ako o sex, sleduje iba vlastné sexuálne uspokojenie bez ohľadu na to, aký to má vplyv na jej život, bez ohľadu na morálne normy a právne dôsledky (In Hupková, I. - Liberčanová, K., 2012, s. 63). Títo ľudia sú ovládaní nutkavou túžbou po sexuálnych aktivitách, sú zahltení myšlienkami na sex na úkor iných záujmov a povinností. Postupom času sa mnohí snažia prestať, obmedziť závislostné správanie, a vtedy zistia, že ho už nedokážu ovládať. Vtedy nezriedka nastupujú výčitky, pocity hanby, ľútosti a zlosti. Z hľadiska spôsobu realizácie ide napríklad o nutkavé masturbačné praktiky, nutkavé vyhľadávanie pornografie, vyhľadávanie jednorazových sexuálnych stykov, promiskuitu - striedanie sexuálnych partnerov, ale aj rôzne sexuálne deviácie (variácie) vrátane nebezpečných, resp. nelegálnych sexuálnych praktík. Závislosť od sexu, ako uvádza Divínová (2005, s. 100), nie je v žiadnej z oficiálnych klasifikácií chorôb (DSM-IV, MKCH-10), ale vzhľadom na rozsiahlu medicinizáciu excesívneho sexuálneho správania sa to zdá iba otázkou času. Divínová (2005, s. 101) sumarizuje tri vzájomne si konkurujúce koncepcie, ktoré vysvetľujú excesívne sexuálne správanie. Podľa citovanej autorky sa vedú polemiky, či má porucha charakter a) závislosti, b) kompulzivity alebo c) impulzivity. a) Teória závislosti - závislosti od sexu. Sex, podobne ako je to pri závislosti od drog, vyvoláva uvoľnenie a eufóriu (tamže, s. 101). Človek sa nadmerne sústredí na sex, stráca kontrolu nad svojím sexuálnym správaním, stráca kontakt s realitou, je na obtiaž sebe i ostatným, nedokáže odolať baženiu, rastie u neho tolerancia a s ňou aj frekvencia sexuálnych aktivít, vyskytujú sa abstinenčné príznaky. b) Teória kompulzivity - kompulzívne sexuálne správanie. Excesívne sexuálne správanie sa považuje za variant obsedantno-kompluzívnej poruchy. Sexuálnou aktivitou sa človek snaží zbaviť úzkosti, depresie, napätia a rýchlo si tak navodiť slasť a uspokojenie. Nepríjemné pocity sa však vracajú a bludný cyklus sa opakuje. c) Teória poruchy kontroly impulzov - impulzívne sexuálne správanie. Toto poňatie excesívne sexuálne správanie radí medzi impulzívne poruchy podobne ako gambling, kleptomániu, pyromániu. Jedinec si veľmi želá aktivitu (hru, krádež, založenie požiaru), dostavuje sa pri nej potešenie a uspokojenie. Po akte nastáva tenzia, vzrušenie opadá a dostavuje sa ľútosť a výčitky (tamže, s. 102). Rovnakou otázkou je, ako uzatvára Divínová (tamže, s. 104), či kybersex je vlastne závislosťou od sexu alebo závislosťou od internetu. Možnosti virtuálneho sveta moderných komunikačných technológií prinášajú osobitné formy sexuálnych aktivít, pre ktoré sa zaužívali označenia internetový sex, net sex, on-line sex alebo kybersex. On-line sexualita má podľa L. Nábělka (2008, s. 11) tri primárne faktory, ktoré ju uľahčujú: a) prístupnosť - sú prístupné nespočetné webové stránky s pornografiou, ktoré sú k dispozícii 24 hodín denne, 7 dní v týždni; b) dostupnosť - sexuálna realizácia je cenovo dostupná, lacná, často iba za cenu pripojenia; c) anonymita - ľudia sa tu pohybujú anonymne a svoju komunikáciu vnímajú anonymne. Ďalšími príťažlivými faktormi sú, že kybersex je (prevažne) legálny, je k dispozícii v súkromí domova a hlavne neprináša riziko pohlavne prenosných ochorení (tamže, s. 12). 3. Kult tela a vznik porúch príjmu potravy Psychologický slovník v zmysle medzinárodnej klasifikácie chorôb - MKCH-10 vymedzuje poruchy príjmu potravy. O poruche príjmu potravy, presnejšie poruche príjmu jedla alebo tiež závislosti od jedla hovoríme vtedy, ak jedlo používame na riešenie emocionálnych problémov; myšlienky spojené s jedlom, prípadne diétou a telesnou hmotnosťou sa stávajú dôležitejšími než všetko ostatné; ide o pravé návykové správanie sprevádzané chorobnými vlastnosťami, ktoré vyžadujú liečbu (Hartl Hartlová, 2000, s. 432). Poruchy príjmu potravy (PPP) patria medzi typické bio-psycho-sociálne poruchy, ktoré vznikajú súhrou viacerých faktorov - emocionálnych a osobnostných faktorov, sociálnych faktorov, medzi ktorými majú osobitné miesto rodinné požiadavky a nároky, ale aj vplyv dedičnosti, rovnako aj biologické činitele a kultúrne vplyvy. 20 SOCIÁLNA PREVENCIA 1/2016
21 Medzi poruchy príjmu potravy zaraďujeme: mentálnu anorexiu (MA), mentálnu bulímiu (MB), záchvatovité prejedanie (Binge Eating Disorder, BED), iné, tzv. nešpecifické poruchy príjmu potravy (napríklad bigorexia, ortorexia, diétovanie, drunkorexia). Je otázne, či sú poruchy príjmu potravy dnes rozšírenejšie než v minulosti alebo či sa jednoducho ľudia postihnutí touto závislosťou menej hanbia hovoriť o týchto problémoch. Na jednej strane sa potvrdzuje, že počet osôb trpiacich PPP vzrastá v dôsledku zvyšujúcej sa posadnutosti našej spoločnosti štíhlou líniou. Naša konzumná, na výkon orientovaná spoločnosť jednoznačne vyznáva tzv. kult tela, s ktorým súvisia nielen poruchy príjmu potravy, ale aj tanorexia - závislostné správanie súvisiace s nadmerným opaľovaním (slnko, soláriá). Podnetom pre preventívnu prax v pomáhajúcich profesiách v oblasti PPP je najmä zamerať sa na ženskú populáciu, predovšetkým mladé dievčatá a ženy, ako osobitne ohrozenú a rizikovú, a teda obzvlášť zraniteľnú skupinu. Kult tela však jednoznačne ovplyvňuje aj mužskú populáciu, vzhľadom na svoje špecifiká súvisí s typicky mužskými formami PPP. Niektoré podnety pre prevenciu tzv. nelátkových návykových chorôb v pomáhajúcich profesiách, zacielené na deti a mládež S mnohými nelátkovými návykovými chorobami (závislosťami) sa ľudstvo stretáva už tisícročia, mnohé z nich sú staré takmer ako ľudstvo samo, avšak v súčasnosti zaznamenávame ich zmenený charakter i enormný nárast. Napríklad vznik PPP dnes podporuje tzv. kult tela, o ktorom sme sa zmienili. Rovnako aj gambling (patologické hráčstvo) patrí medzi dávno známe, staré, ale znovuobjavené závislosti. V oboch prípadoch platí, že sa menia ich formy, rozsah a intenzita, sú značne ovplyvnené internetovou komunikáciou (stránky s nevhodným, zakázaným obsahom, stránky propagujúce rizikové a sebadeštruktívne správanie). V prípade tzv. komunikačných závislostí je situácia úplne iná. Tu možno naozaj konštatovať novosť. Pred rokmi sme ani netušili, že telefón by sme mohli mať kedykoľvek pri sebe, že pôjde o tzv. mobilný telefón, že on-line môžeme byť kdekoľvek, a to nepretržite 24 hodín, skrátka, že budeme dostihnuteľní kdekoľvek a kedykoľvek. Rovnako sme netušili, akým silným pokušením sa pre nás môže stať virtuálny svet internetu, on-line vzťahy, on-line nakupovanie, on-line hry, chatovanie atď. a ako net- činnosti či on-line činnosti rozšíria spektrum tzv. nelátkových návykových chorôb. Závislostný aspekt nie je však jediný. Nespomenuli sme rad iných rizík ako internetové šikanovanie (cyberbullying) či grooming (z angl. pripraviť sa, upraviť sa) správanie používateľa internetových komunikačných prostriedkov (chat, ICQ, Skype), ktoré sú zamerané na inú osobu s cieľom vylákať ju na stretnutie s neznámou osobou, zneužiť, obťažovať a iné. Na rad zmien, na ktoré sme upozornili, je nutné zareagovať aj v preventívnej praxi - účinnou prevenciou na všetkých jej úrovniach: primárnej, sekundárnej aj terciárnej. Pre pomáhajúce profesie je významné, že mladí ľudia tvoria cieľovú skupinu, ktorej sa musí venovať zvláštna a permanentná pozornosť v súvislosti s primárnou prevenciou tzv. látkových (drogových) i nelátkových závislostí. Práve mladí ľudia vo veku od 11 do 20 rokov sú veľmi rizikoví. Novodobý fenomén tzv. komunikačných závislostí však číha na ľudí všetkých vekových kategórií. Nie je neobvyklé, že aj deti predškolského veku, rovnako ako aj starí rodičia, vlastnia mobilný telefón. Podľa našich skúseností, špecifická primárna prevencia, zameraná kompetentne a odborne na celú širokú oblasť nelátkových závislostí, takmer úplne absentuje, vykonáva sa náhodne a sporadicky, vôbec nie komplexne a málo profesionálne fundovane. Preto je potrebné aktivizovať vzdelávanie multiplikátorov primárnej prevencie v oblasti nelátkových závislostí. Toto všetko tvorí silnú výzvu pre ľudí pracujúcich v tzv. pomáhajúcich profesiách. Nazdávame sa, že významné a nezastupiteľné miesto jednak v primárnej prevencii a jednak v krízovej intervencii (pri predchádzaní, ale aj účinnom riešení) uvedených problémov detí a mládeže má okrem rodiny aj sieť profesionálov z celého spektra pomáhajúcich profesií, ako sú psychológ, špeciálny pedagóg, sociálny pedagóg, sociálny pracovník, sociálny kurátor, vyšší súdny úradník, sudca či psychiater adiktológ a ďalší. Vzhľadom na svoje preventívne kompetencie majú práve títo odborníci odborný a ľudský potenciál významnou mierou eliminovať výskyt vysokorizikového správania u detí a mládeže, prípadne včasne detekovať tieto problémy a spolupodieľať sa na ich riešení. literatúra BACZEK, J Nelátková závislosť New addictions. In Pedagogické rozhľady, 4/2009, s. 17. BENKOVIČ, J Novodobé nelátkové závislosti. In Sociálna prevencia: Prevencia nelátkových návykových chorôb, roč. 3, 2008, č. 1, s ISSN: DIVÍNOVÁ, R Cybersex forma internetové komunikace. Praha: Triton, 2005, 167s. ISBN HUPKOVÁ, I Komunikačné závislosti. In Bedeker zdravia, ročník V., č. 6/2009, s ISSN HUPKOVÁ, I. - LIBERČANOVÁ, K Drogové závislosti a ich prevencia. Vysokoškolské skriptá. Trnavská univerzita v Trnave. 153 s. ISBN FISCHER, S. - ŠKODA, J Sociální patologie. Analýza příčin a možnosti ovlyvňování sociálněpatologickych jevů. Praha: Grada, s. ISBN FISCHER, S. - ŠKODA, J Sociální patologie. Závažné sociálně patologické jevy, příčiny, prevence, možnosti řešení. 2. rozšírené vydanie. 227 s. Praha: Grada, s. ISBN HARTL, P. - HARTLOVÁ, H Psychologický slovník. Praha: Portál, s. ISBN X. KRCH, F. D Poruchy příjmu potravy. Praha: Grada, s. ISBN X. NÁBĚLEK, L Načo žiť a milovať v reálnom svete, keď je všetko na internete? Závislosť od chatovania a internetového sexu. In Sociálna prevencia - Prevencia nelátkových návykových chorôb, 2008, č. 1, s ISSN OndRejkovič, P Sociálna patológia. Bratislava: 2000, 580 s. ISBN VONDRÁČKOVÁ, P. - VACEK, J Závislostné správanie na internete. In Sociálna prevencia - Prevencia nelátkových návykových chorôb. Bratislava: Národné osvetové centrum, č. 3, 2009, s ISSN SOCIÁLNA PREVENCIA 1/
22 Podiel spoločnosti na deviantnom správaní Prof. PhDr. Blahoslav Kraus, PhD., Univerzita Hradec Králové, Katedra sociálnej patológie a sociológie, Česká republika Všeobecne prijímaný viacfaktorový prístup v etiológii sociálnych deviácií znamená, že každé zlyhanie človeka je podmienené radom príčin tak endogénnych, ako aj exogénnych. V konkrétnych prípadoch bude mix týchto faktorov, samozrejme, značne individuálny. Avšak situácia po roku 1990, keď v dôsledku spoločenských zmien došlo k výraznému nárastu väčšiny sociálnych deviácií, vedie k názoru, že zásadnú rolu má celospoločenská klíma. Ako teda vysvetliť ohromný nárast sociálnych deviácií v kontexte toho, čo sa deje v spoločnosti v priebehu posledných tridsiatich rokov? Každé správanie, teda i deviantné, je potrebné vykladať v kontexte aktuálneho stavu spoločnosti. V centre pozornosti vysvetľovania by nemal byť sociálny aktér, ale dynamika spolupôsobenia, synergie viacerých aktérov, ako je sociálna štruktúra, ktorá také spolupôsobenie umožňuje (Ondrejkovič, 2009, 20). Práve otázka sociálnej štruktúry, sociálnej diferenciácie a s ňou spojenej sociálnej exklúzie je veľmi závažným problémom spoločenských premien posledného obdobia, súvisiacich s nárastom deviantného správania. Celá spoločnosť sa čím ďalej viac dualizuje, a to nielen v zmysle bohatých a chudobných, ale aj vzdelaných a negramotných, optimistov a tých, čo sú plní beznádeje (Keller, 2005). So štruktúrou spoločnosti súvisí nezamestnanosť a s ňou spojená chudoba a bieda. Stáva sa jedným z hlavných problémov ľudstva. Ide o štrukturálnu nezamestnanosť, vyplývajúcu z technického pokroku a ekonomického dynamizmu civilizácie. Akékoľvek pokusy bojovať s ňou stroskotávajú. Aj v krajinách Európskej únie nemá prácu rekordný počet ľudí. Nezamestnanosť sa v posledných rokoch držala na historicky najvyšších úrovniach. Podľa Eurostatu nemá zamestnanie skoro 27 miliónov osôb, čo je 11 percent občanov Únie. V krajinách eurozóny nezamestnanosť presahuje 12 percent. Značná časť trestnej činnosti má spojitosť práve s nezamestnanosťou a chudobou (Kraus, 2015). Súčasnú spoločnosť charakterizujú v zásade dva všeobecnejšie momenty. Je to individualizmus a dynamizmus. Individualizmus narastá v súčasnej dobe až do obludných foriem, keď nadobúda výraz v premrštenej túžbe po osobnej slobode, individuálnych ľudských právach, ekonomickom sebectve až po atomizáciu spoločnosti. Vážne problémy prináša súčasná kultúra bezuzdného individualizmu, v ktorej sa porušovanie pravidiel stáva jediným pravidlom. Mravné hodnoty a spoločenské pravidlá prestávajú byť prostriedkami, ktoré majú silu obmedzenia individuálnej voľby. Chceme porušovať pravidlá, ktoré sú nespravodlivé, nezmyselné, zastarané, usilujúc o čo najväčšiu slobodu. Spoločnosť, ktorá neustále prevracia normy a pravidlá v mene individuálnej slobody, bude stále dezorientovanejšia, izolovanejšia a neschopná plniť spoločné ciele a úlohy (Fukuyama, 2006). Dynamizmus sa vníma ako vnútorná tendencia spoločnosti (civilizácie) k samovývoju. Sociálny a ekonomický dynamizmus vedie k neustálemu urýchľovaniu vývoja a strháva k čoraz väčšej dynamike i jednotlivca. Od polovice 20. storočia je urýchľovanie vývoja čoraz prudšie, prebieha v čoraz strmšej exponenciálnej krivke. Človek mu nemôže stačiť, stáva sa pre neho zdrojom čoraz silnejších stresov (Mühlpachr, 2008). Ďalším výrazným rysom našej euroamerickej civilizácie na prelome tisícročia je značné sebectvo, ľahostajnosť. Ľahostajnosť k menej nadaným, zdravotne či sociálne hendikepovaným. Súčasná spoločnosť je zasiahnutá neoliberálnou ideológiou, v ktorej boli ekonomické kritériá a individuálne sebectvo nadradené ostatným hodnotám, ktoré vyznával klasický liberalizmus. Ten vychádzal z viery v Boha a chápal slobodu v kontexte pokory pred vyšším poriadkom, zatiaľ čo neoliberalizmus je náboženstvom svojho druhu, v ktorom bol na Boha povýšený Trh. Ten vyrieši všetky neduhy tohto sveta a poradí si tak s problémami ekologickými, ako aj zdravotnými, vzdelávacími a dokáže sa tak vyrovnať i s rôznymi deviáciami. Najdokonalejšie trhové princípy napĺňa organizovaný zločin, ktorý sa správa úplne trhovo (Sak, 2007). Súčasná postmoderná spoločnosť nemá výraznú orientáciu ani morálnu, ani duchovnú a rozbila (či aspoň spochybnila) hranice ešte v minulom storočí platného mravného poriadku. Ako uvádza D. Riesman, osamelý jedinec v osamelom dave blúdi, hľadajúc svoju identitu (Riesman et al., 2007, 97). Tu je možné hľadať korene nárastu zločinnosti a ďalších deviácií. Neplatí desatoro ani iné morálne kódexy, platí úspech, popularita a je jedno či herca, politika, či vraha. Len keď je jeho výkon hodný pozornosti. Ďalším sprievodným javom spoločnosti 21. storočia je absencia zodpovednosti. Môžeme však prijať zodpovednosť za tento svet nerovnosti, ekologickej samovraždy, mediálnych táranín a mať autoritu? Môžeme mladým ľuďom tento svet,ukázať ako alternatívu napríklad k heroínu? (Bělohradský, 1999, 38) Ďalším znakom súčasnej spoločnosti je konzumnosť. Svet, v ktorom žijeme, proste núti získavať pod kontrolu konzumné statky, ak chceme kontrolovať aspoň niečo. Nutnosť peňazí si vynucuje výrobu, nutnosť výroby predaj a nutnosť predaja nakupovanie. Konkurencia núti výrobcov obmeňovať ich produkty čo najrýchlejšie. A tomu slúži reklama. 22 SOCIÁLNA PREVENCIA 1/2016
23 ILUSTRÁCIA: pixabay.com Musí presvedčiť konzumentov, ktorým v podstate nič nechýba, že každý deň prichádzajú o kopu úplne zbytočných vecí, bez ktorých sa už ďalej naozaj nemôžu zaobísť (Keller, 2005, 36). A tomu, kto na potrebný konzum nemá, sugeruje zločin. Ten sugeruje i konzum mnohých produktov masovej kultúry. Hedonizmus ako sprievodný jav konzumnej spoločnosti je prejavom rozkladu morálky a môžeme ho spojiť s radom sociálnych deviácií. Patril by sem nepochybne alkoholizmus ako stará drogová závislosť našej civilizácie. Tá sa s alkoholom naučila žiť. Ale v súvislosti s ďalšími civilizačnými rysmi - demokratizácia, masovosť, konzumná spoločnosť - nadobúda aj alkoholizmus nové dimenzie, ktoré sa už ťažko zvládajú individuálne i sociálne. Drogy vo vlastnom zmysle slova sú civilizačne cudzím prvkom, preto o to nebezpečnejším. Aj tu hrajú hlavnú rolu podobné civilizačné faktory: oslabenie morálnych, sociokultúrnych relatívov, hedonizmus - snaha získať nové zážitky, celková sociálna dezilúzia. A do toho vstupujú faktory kriminálne, ekonomické aj spomínané falošné chápanie osobnej slobody a ľudských práv. Ukazuje sa, že ide o jeden z najvážnejších anomických prvkov, s ktorými si spoločnosť nevie rady (Kraus, 2015). Medzi ďalšie krízové javy možno zaradiť výbuchy extrémizmu, občianske vojny a terorizmus. Súvisí to s celkovým nárastom agresie, ktorá je rovnako dôsledkom celkovej celospoločenskej krízy. Literatúra BĚLOHRADSKÝ, V. Antinómia globalizácie. Vzdelanostná spoločnosť In Eseje o nedávnej minulosti a blízkej budúcnosti. Praha : G plus G, FUKUYAMA, F. Veľký rozvrat. Praha : Academia, KELLER, J. Až na dno blahobytu. 3. vyd. Praha : Earth Save cz, KRAUS, B. Sociálne deviácie v transformácii spoločnosti. Hradec Králové : Gaudeamus, MÜHLPACHR, P. Sociopatológia. Brno : Masarykova univerzita, ONDREJKOVIČ, P. a kol. Sociálna patológia. 3. vyd. Bratislava : Veda, RIESMAN, D., GLAZER, N., DENNEY, R. Osamelý dav. Praha : Kalich, SAK, P. a kol. Človek a vzdelanie v informačnej spoločnosti. Praha : Portál, SOCIÁLNA PREVENCIA 1/
24 Zberateľstvo a chorobné zhromažďovanie MUDr. Jozef Benkovič, primár, Odborný liečebný ústav psychiatrický, n. o., Predná Hora Zberateľstvo je možno také staré ako ľudstvo. Už v dávnych dobách ľudia zhromažďovali veci najnutnejšej potreby, hlavne na prežitie. Aj v súčasnosti sa zbierajú a zhromažďujú rôzne veci, hlavne na odlíšenie jedinca od iných ľudí (1). História zberateľstva a zhromažďovania Faraón Amenhotep zbieral červené a modré kolíky, ktoré uzatvárali medené puzdrá vojenskej pošty. Holandský maliar Rembrandt van Rijn zbieral rôzne veci (staré knihy, obrazy, mušle, perá, mince, zbrane). Nemecký filozof Schopenhauer zo svojej domácnosti nevyhadzoval prakticky nič, svoje veci triedil do špeciálnych škatuliek, mal napríklad aj škatuľku s nápisom nepoužiteľné konce špagátov. Taktiež K. Marx, I. P. Pavlov, A. Einstein vášnivo zbierali známky. Vášeň sa hodnotí ako silný a hlboký cit, ovplyvňujúci myslenie a konanie jedinca, a viaže sa na určitý obsah, činnosť, napríklad zberateľskú, v ktorej je obsiahnutá silná motivačná aj dynamická zložka (10). Zberateľské vášne majú skôr charakter ekonomickej prestíže. H. Codet v roku 1921 opísal psychologické faktory, ktoré sa podieľajú na vzniku zberateľskej vášne. Podľa neho ide najmä o túžbu po vlastníctve, snahu prekonávať sa a o potrebu triedenia. Chorobné zhromažďovanie V zahraničnej odbornej literatúre bol opísaný prípad jedinca, ktorý nedokázal prejsť okolo novinového stánku bez pomyslenia na to, že niektoré z periodík obsahuje informáciu, čo by mohla zmeniť jeho život, a tak denne kupoval všetky periodiká. Ďalší muž zase skupoval bábiky, ktoré mu boli nanič, ale bolo mu ľúto, že nik o ne nejaví záujem. Iný muž zase zhromažďoval mačky a psov a žil s nimi (aj s ich mŕtvolami) v spoločnej domácnosti. Takéto správanie už môže viesť k ohrozeniu života. V roku 2010 nám telefonovala manželka jedného klienta zo Slovenska, s ktorým sa chcela rozviesť. Manžel od mládeneckých rokov zhromažďoval časopisy len preto, lebo sú tam vraj pre neho dôležité informácie, ktoré sa mu v budúcnosti môžu zísť. Na otázku, v čom sú v ich vzťahoch problémy, manželka uviedla, že časopismi je úplne zaprataná spálňa a už aj obývačka a ona sa musela s malým synom presťahovať do jeho izby, aby mali kde spať. V týchto prípadoch už ide o tzv. chorobné (excesívne) zhromažďovanie. Ide o správanie, ktorého hlavnou črtou je zbieranie a zhromažďovanie rôznych objektov. Už v 80. rokoch sa takéto správanie označovalo za kompulzívne. E. Fromm hovorí o zhromažďovaní ako o neproduktívnej orientácii, čo býva typické pre ľudí 20. storočia. Takíto ľudia prejavujú podľa neho málo dôvery v niečo nové. Ich pocit bezpečia je založený na chorobnom zhromažďovaní a šetrení a ako sebaohrozujúce pociťujú, keď majú niečo z toho vydať. Majetok je pre nich symbolom samých seba a obrana svojho majetku je pre nich najvyššou hodnotou (8). Objekty zhromažďovania 1. materiálneho typu: starožitnosti, autá, knihy, mince známky, vlajky, odznaky, zápalky, časopisy, fotky, autogramy, lovecké trofeje a i., ale aj prázdne škatule, prach, odpadky, exkrementy a podobne, 2. nemateriálne: informácie, spomienky, milostné avantúry, dokonca aj živé bytosti (zvieratá, osoby, ak je motívom ich vlastniť). V 80. rokoch v USA Sandra Felton, učiteľka matematiky, ktorá sama trpela 23 rokov podobným problémom chorobného zhromažďovania nepotrebných vecí, zaviedla pre tento problém pojem syndróm messie podľa angl. slova mess (neporiadok, chaos) a bola zakladateľkou prvej skupiny anonymných messies. Charakteristika excesívneho chorobného zhromažďovania (3): 1. Nadobúdanie a zlyhávanie pri zbavovaní veľkého množstva vlastníctva, ktoré sa zdá neužitočné a málo hodnotné. 2. Životné priestory sú v takej miere blokované, že zamedzujú vykonávaniu aktivít, na ktoré sú tieto priestory riadne určené. 3. Signifikantný distres alebo ujma vo fungovaní, zapríčinená zhromažďovaním. (Tieto charakteristiky odlišujú excesívne zhromažďovanie od bežného zberateľstva objektov, ktoré sa vo všeobecnosti pokladá za zaujímavé a hodnotné v zmysle hodnotných zbierok u zberateľa.) Nadobúdanie a zlyhávanie Nadobúdanie hrá dôležitú rolu pri kompulzívnom zhromažďovaní. Zlyhávanie sa už v minulosti skúmalo v kontexte kompulzívneho (nutkavého) nakupovania. Jedinec však v tomto prípade zlyháva pri zbavovaní nepotrebných vecí. Zlyhávanie sa spája hlavne s výraznou emocionálnou hodnotou, t. j. s prehnanou dôležitosťou týchto vecí pre majiteľa. 24 SOCIÁLNA PREVENCIA 1/2016
25 Zhromažďovanie Spája sa so zníženou frekvenciou ich používania a s excesívnym záujmom o udržiavanie kontroly nad svojím vlastníctvom, pričom vlastníctvo nahromadených vecí je pre chorobných zhromažďovačov zdrojom emocionálneho komfortu (4). Zhromažďovaná vec funguje ako fókus uvoľnenia vlastného napätia. Zbavovanie nahromadených vecí chorobných zhromažďovačov zneisťuje. Pocit bezpečia a komfortu prežívajú len vtedy, ak sú obklopení svojimi vecami (5). Objekt zhromažďovania je nepodstatný a funguje len ako zdroj uvoľnenia napätia, ale aj tak sú niektoré veci zhromažďované častejšie ako iné. Patologický vzorec takéhoto správania je súčasťou extrémneho neporiadku, ktorý bráni riadne využívať obytný priestor napríklad na varenie, upratovanie, pohyb v domácnosti, prípadne aj osobnú hygienu či spánok. Domácnosti chorobných zhromažďovačov sú preto často špinavé, neudržiavané, zapáchajú, sú zamorené parazitmi a podobne (6). Túžba po poriadku nahromadených vecí vedie paradoxne k ďalšiemu nadobúdaniu a zhromažďovaniu vecí, čo v ďalšom dôsledku môže viesť k hromadeniu škatúľ, ktoré sa nakoniec stávajú súčasťou zbierky. Intervencie vo forme kompletného upratania neporiadku samotní zhromažďovači kategoricky odmietajú. U chorobných zhromažďovačov sa zistila vyššia prevalencia obsesií (nutkavých myšlienok), týkajúcich sa symetrie a kompulzívneho počítania (11). Potvrdila sa tiež výrazná súvislosť medzi nadobúdaním vecí, zlyhávaní pri ich zbavovaní a neporiadkom (12). Nadobúdanie predmetov súvisí s tzv. vyhľadávacím procesom. U chorobných zhromažďovačov spôsobuje výrazné vzrušenie, pričom viacerí z nich opisujú silný craving (túžbu). Tento súvisí so stratou kontroly nad vyhľadávaním a zhromažďovaním nepotrebných vecí s následnými vážnymi a nepríjemnými konzekvenciami v rôznych sférach ich života, ako sú vzťahové, zdravotné, spoločenské a množstvo ďalších (1). Príznaky kompulzívneho zhromažďovania sú egosyntónne (ide tu o vedomé prianie) s chýbajúcim náhľadom na ne, pričom problémy s chorobným zhromažďovaním popierajú, racionalizujú, resp. minimalizujú. Priebeh chorobného zhromažďovania Priebeh chorobného zhromažďovania býva chronický, dlhodobý, niektorí jedinci referovali o čiastočnom zlepšení symptomatológie medzi začiatkom a vývojom extrémnej symptomatológie (9). Komorbidita Chorobné zhromažďovanie býva súčasťou viacerých porúch, ako sú schizofrénie, organické duševné poruchy, poruchy príjmu potravy, mozgové poranenia, rôzne formy demencie. Je tiež súčasťou obsedantno-kompulzívnej symptomatológie. S chorobným zhromažďovaním býva komorbidná aj sociálna fóbia, agorafóbia, unipolárna či bipolárna afektívna porucha (depresia, manicko-depresívna porucha), hypománia, poruchy osobnosti, napríklad vyhýbavá, závislá, paranoidná a schizotypová (2). FOTO: pixabay.com Veľké množstvo symptómov kompulzívneho zhromažďovania bolo pozorované u závislých jedincov a kompulzívnych patologických hráčov (12). S kompulzívnym zhromažďovaním signifikantne súvisí perfekcionizmus a nerozhodnosť. Podobnosti symptómov kompulzívneho zhromažďovania, kleptománie a excesívneho nakupovania nazvali niektorí odborníci ako tzv. nadobúdacie psychopatológie (7). Epidemiológia Výskyt kompulzívneho zhromažďovania je zatiaľ skôr v rovine odhadov. Celoživotná prevalencia obsedantno-kompulzívnej poruchy je asi 1 2 %, pričom kompulzívne zhromažďovanie sa odhadom vyskytuje asi u 4 z klientov. Priemerný vek, keď sa táto porucha objavuje, je asi 20 rokov. Extrémna miera kompulzívneho zhromažďovania sa vyskytuje vo veku okolo 35 rokov (4). Etiológia Definitívne vysvetlenie, prečo jedinci zbierajú a chorobne zhromažďujú rôzne veci, zatiaľ neexistuje. Connif (1990) hovorí o jeho koreňoch v dávnoveku, tzv. lovecko-zberateľskej histórii, pričom chorobné zhromažďovanie je tu pomýleným správaním pôvodne evolučne adaptívneho správania. Genetika Až ¾ skúmaných chorobných zhromažďovačov uvádzali takýto problém medzi prvostupňovými príbuznými (11). Terapia chorobného zhromažďovania Psychoterapia býva dôležitou podporou pri návrate do normálneho života. Skúšala sa aj farmakoterapia antidepresívami, hlavne typu SSRI, SOCIÁLNA PREVENCIA 1/
26 podobne ako pri ostatnom spektre obsedantno- kompulzívnych porúch, s antikompulzívnym účinkom. Sandra Felton odporučila vykonávať denne plán pravidelných denných činností. Pri odstraňovaní nahromadeného neporiadku platí podľa nej pravidlo vyhodiť všetko, čo jedinec nepoužíval aspoň jeden rok (okrem dokladov a záručných listov). Odporúča nahromadené veci rozdeliť na 3 kopy: v prvej kope sú veci, ktoré sa počas roka použili aspoň dvakrát, v druhej kope sú veci, ktoré sa počas roka použili aspoň raz, v tretej kope sú veci, ktoré sa počas roka nepoužili ani raz, tieto treba vyhodiť. Náhle odstránenie všetkých vecí a radikálny poriadok u chorobných kompulzívnych zhromažďovačov vyvolá agresivitu, nenávisť a ťažké depresie. Záver Otázka povahy chorobného kompulzívneho zhromažďovania je stále otvorená. Aj keď sme naznačili isté podobnosti, napríklad so závislosťami (strata kontroly v správaní, úľava po realizácii aktivity, craving, pokračovanie v týchto aktivitách, napriek nepriaznivým konzekvenciám, absencia náhľadu, vysoký komorbidný výskyt so závislosťami atď.), tento problém si vyžaduje ďalšie podrobné a komplexné výskumy a porovnávania. literatúra 1. Belk R. W.: Possessions and the Extended Self, pp , Journal of Consumer Research, Vol. 15, Belk R. W., Wallendorf M., Sherry J., Holbrook M. and Roberts S.: Collectors and Collecting, pp , Advances in Consumer Research, Vol. 15, Frost R. & Hartl T.: A cognitive-behavioral model of compulsive hoarding, pp , Vol. 34, Behavior Research and Therapy, Frost R., Hartl T. L., Christian R. & Williams S.: The value of possessions in compulsive hoarding: Patterns of use and attachment, pp , Vol. 33, Behaviour Research and Therapy, Frost R. et al. (Kim H. J., Morris C., Bloss C., Murray-Close M., Steketee G.): Hoarding, compulsive buying and reasons for saving, pp , Vol. 36, Behaviour Research and Therapy, Frost R., Steketee G. & Williams L.: Hoarding, pp , 8, Health and Social Care in the Comunity, Frost R., Steketee G. et al.: Compulsive buying, compulsive hoarding and obsessive compulsive disorder, pp , 33, Behaviour Therapy, Fromm E.: Mít nebo být?, s , , Praha : Naše vojsko, Grisham J. R., Frost R. O., Steketee G., Kim H. J. & Hood S.: Age of onset and course of compulsive hoarding, Kondáš O.: Klinická psychológia, 2. doplnené vydanie, Osveta, 1977, s Samuels J. et al.: Hoarding in obsessive compulsive disorder, pp , 40 Behaviour, Research and Therapy, Steketee G., Frost R., Kim H. J.: Hoarding by Elderly People, pp , 26, Health and Social Work, 2001 Rola osobných ašpirácií pri poruchách príjmu potravy PhDr. František David Krch, Ph.D., Psychiatrická klinika VFN a 1. LF UK, Praha, Česká republika V súvislosti s poruchami príjmu potravy sa často pripomínajú nevhodné očakávania súčasného sveta (ohrozujúce módne štandardy a komerčné vplyvy vo výžive a životnom štýle) a rodiny, ktorá je príliš orientovaná na vonkajšie hodnoty a výkon alebo zdravý životný štýl. Naši pacienti často len doslova a príliš dôsledne napĺňajú tieto predpoklady a odporúčania, na ktoré sa odvolávajú, aj keď už dávno prekročili bezpečnú hranicu. Nemožno sa im preto vyhnúť ani v priebehu liečby, ktorá by mala pacientovi ponúkať primeranú korektívnu skúsenosť, nech už ide o bežnú spoločenskú normu (stravovacie správanie, telesná hmotnosť, životný štýl) alebo o jeho osobné očakávanie a skúsenosť. Nekritické požiadavky na telesnú hmotnosť a príjem potravy vytvárajú intenzívny tlak na dodržiavanie diét a hľadanie ďalších možností kontroly energetického príjmu. Tieto vplyvy posilňuje vysoká konformita dospievajúcich s hodnotami a cieľmi svojich vrstovníkov a s požiadavkami niektorých atraktívnych záujmov a profesií, ako sú modeling, tanec, niektoré športy alebo svet posilňovní. V takomto sociokultúrnom kontexte sa strácajú hranice medzi reálnou a udržateľnou požiadavkou a nevhodnou, vo svojich dôsledkoch ohrozujúcou ašpiráciou. V skreslenej perspektíve krátkodobej skúsenosti sa z diéty ľahko stáva normálny a zdravý stravovací režim, z vychudnutej štíhlosti normálna telesná proporcia a z mimoriadneho, len krátkodobo udržateľného výkonu samozrejmá požiadavka. Rozhodujúcu rolu v rozvoji nevhodných požiadaviek na výživu a životný štýl hrá rodinné prostredie. Okrem výživových a stravovacích štandardov rodiny je významný aj spôsob, akým rodina vníma a prezentuje kontinuum medzi vedieť si užiť a naopak kontrolovať sa. Každý extrémny postoj, či už v smere nadmerného hedonizmu, alebo naopak nadmernej sebakontroly, môže byť nebezpečný. Nie je to pritom iba otázka jedálnička a stravovacích zvyklostí. Neschopnosť sebakontroly alebo naopak filozofia zaťatých zubov a úzkostné rituály sa ľahko zovšeobecnia aj na iné oblasti života, či už ide o príjem potravy, šport, alebo upratovanie. Svoju negatívnu rolu môžu zohrať aj niektoré oprávnené a všeobecne zrozumiteľné dôvody na 26 SOCIÁLNA PREVENCIA 1/2016
27 FOTO: pixabay.com zmenu stravovacieho režimu rodiny, ako je napríklad vážna choroba rodičov alebo ďalšieho súrodenca, ktorá vyžaduje určité diétne obmedzenia. Rodičia si zvyknú akceptovať výnimky, jedlo a stravovanie sa stanú stredom úzkostného záujmu celej rodiny. Nemožnosť bez problémov a dlhodobo naplniť príliš ambiciózne očakávania posilňuje niektoré iracionálne presvedčenia chorého ( Musím sa vždy kontrolovať, nesmiem nikdy jesť sladkosti... ), ktoré odporujú bežnej životnej a stravovacej norme v jej diferencovanosti a sociálnom charaktere, ako aj telesným požiadavkám. V prípade, že sa tieto očakávania nedarí naplniť, rozvíja sa bludný kruh pocitov viny, ktoré ďalej oslabujú sebavedomie chorého a spätne posilňujú jeho neudržateľné požiadavky na kontrolu hmotnosti a príjem potravy a ambivalenciu k prípadnej zmene. Z pacientových predností (intelekt, zdravotnícka alebo psychologická erudícia alebo osobný šarm) sa ľahko môže stať slabina. O to sú potom jeho úniky obratnejšie a prirodzenejšie. Vymaniť sa z bludného kruhu nevhodných ašpirácií, pocitov sklamania a viny je vždy ťažké. Prvým krokom by však mala byť zmena stravovacích návykov, ktorú postupne sprevádza zmena postojov a prehodnotenie osobných cieľov. To stavia určité požiadavky aj pred terapeuta. Nemôže sa vyhýbať otázkam, ktoré sú spojené s charakterom porúch príjmu potravy, i keď to niekedy presahuje jeho odbornosť a erudíciu. Ide predovšetkým o témy, ktoré sa týkajú telesnej hmotnosti a jej regulácie, diét (rôzne typy diét, vzťah diét a prejedania, relatívnosť prejedania), bežného stravovacieho režimu (frekvencia, skladba jedla, veľkosť porcií, bezpečné jedenie), následkov hladovania, vracania a užívania laxatív. Podľa našej skúsenosti môže byť nebezpečné odkazovať v tomto smere na výživových špecialistov. Ich analyticky parcializujúci a niekedy čiernobiely prístup môže posilňovať úzkostnosť chorých a ich tendenciu hľadať jednoduchú odpoveď na zložitú otázku, čo je zdravé a v danej situácii primerané. Naši pacienti by mali vedieť, že terapia ich nemá priblížiť k ideálu, ale k bežnej vekovej a sociálnej norme. Chorí s PPP často odkladajú niektoré bolestivé kroky a orientujú sa na krátkodobé ciele. Sú netrpezliví, rovnako ako ich rodina a často i terapeut. Prirodzene sa snažia uniknúť predmetu svojho strachu (pocit prejedenia, tučnoty a straty kontroly) alebo chcú zachovať niektoré nesplniteľné podmienky (nepribrať, príliš kontrolovať jedlo, vyhnúť sa niektorým negatívnym zážitkom a pod.). Snaha uniknúť svojej rozpoltenosti a tlaku okolia zvyšuje atraktivitu náhradného riešenia. Prílišný dôraz na rozpor medzi deklarovanou snahou sa vyliečiť a nerealizovanými krokmi môže viesť k iatrogenizácii pacienta (... keď sa chcem vyliečiť, ale nedokážem to, potom musím byť vážnejšie chorý ). Tak chorý ako jeho rodina a terapeut sa preto musia vyhýbať čiernobielym hraniciam interpretácie problému ( zvládol x zlyhal ) a hľadať rôzne alternatívy riešenia. V priebehu terapie je potrebné pacienta neustále motivovať, stavať pred neho primerané čiastkové ciele, pohybovať sa na vecnej a zrozumiteľnej rovine, kde sa pracuje s aktuálnymi problémami a pocitmi. Dôležité je poskytovať chorému konkrétnu spätnú väzbu a citlivo pracovať i s jeho neúspechmi (využívať ich informačnú hodnotu, ozrejmiť niektoré pacientove nevhodné stratégie, rizikové vplyvy a pod.). Príznakom porúch príjmu potravy potom nemožno v dlhodobej perspektíve odopierať logiku každodenného života, v ktorom mali a často stále ešte majú svoju adaptívnu funkciu. Pacientovi by sme mali priebežne poskytovať primeranú podporu. Skôr než pochopenie pre jeho trápenie to znamená odbornosť, porozumenie logike porúch príjmu potravy a rešpekt k jeho osobe a autonómii. S nereálnymi ambíciami niekedy musí bojovať i sám terapeut, ktorý je zvyknutý na motivovaných, spolupracujúcich pacientov alebo má príliš neohybný koncept poruchy a primeranej stravovacej normy. Literatúra Krch F. D Mentálna anorexia. Praha : Portál, ISBN Papežová H. (ed. )a kol.: Spektrum porúch príjmu potravy. Praha : Grada, ISBN SOCIÁLNA PREVENCIA 1/
28 Sociálna prevencia v činnosti Podduklianskeho osvetového strediska PhDr. Mária Pajzinková, riaditeľka Podduklianskeho osvetového strediska vo Svidníku Významný nástroj kultúrneho pozdvihnutia človeka predstavuje výchova a vzdelávanie. Na úseku vzdelávania a sociálnej prevencie sú podujatia zamerané na vzdelávacie aktivity k problematike kriminality, drogových závislostí a zdravého životného štýlu. Z hľadiska foriem preventívnych aktivít organizujeme besedy, prednášky, semináre, workshopy, tvorivé dielne, výstavy. Spomeniem aspoň niektoré veľké podujatia. V záujme skvalitnenia činnosti v oblasti prevencie pravidelne raz mesačne realizujeme stretnutia peer aktivistov, zamerané na prevenciu drogových závislostí. Hlavným princípom peer programov je aktívne zapojenie študentov, ktoré sa zakladá na osobnej komunikácii, výcviku a následnom využití laických, na tento účel vopred pripravených vrstovníkov. Pre žiakov základných škôl a študentov stredných škôl sme uskutočnili workshop o závislostiach pod vedením lektora Mariána Daubnera, ktorý sa venuje neformálnemu poradenstvu pre závislých a ich blízkych. Podujatie bolo zaujímavé najmä vďaka autentickým výpovediam ľudí závislých od alkoholu a gamblerov. Každoročne tretí novembrový týždeň pri príležitosti Európskeho týždňa boja proti drogám organizujeme v spolupráci s Okresným riaditeľstvom policajného zboru vo Svidníku, Regionálnym úradom verejného zdravotníctva a Centrom pedagogicko- psychologického poradenstva a prevencie vo Svidníku pre deti, mládež a dospelých v rámci okresov Svidník a Stropkov podujatia zamerané na kriminalitu a prevenciu drogových závislostí, ukážky policajnej techniky (autá, zbrane, výstroj a výzbroj policajta v službe), poslušnosť a zadržanie páchateľa policajtom so psom, športové, výtvarné a vedomostné súťaže pre deti a mládež, ako aj besedy pod názvom Podpora zmeny životného štýlu k zdravšiemu spôsobu života a edukačné aktivity s protidrogovým zameraním. Vo vysokej miere venujeme pozornosť strednej generácii a seniorom. V spolupráci s RÚVZ a ORPZ realizujeme počas roka podujatia zamerané na civilizačné ochorenia, poradenstvo týkajúce sa zdravého životného štýlu a spôsobov ako sa chrániť na ulici a doma pre možným nebezpečenstvom. Vzdelávanie dobrovoľníkov Naplnením hlavného cieľa a postupným napĺňaním špecifických cieľov projektu sme sa snažili dosiahnuť zlepšenie komunikácie medzi mládežou a zástupcami mesta Svidník jej sprostredkovaním a postupným vylepšovaním, efektívnejšie využívanie nových foriem informovanosti ako dialógy cez internet, podporu práce mladých s médiami, zodpovednejší prístup mladých ľudí k životu v meste. Najväčšou motiváciou pri výbere cieľov bola účasť samotných mladých ľudí na seminároch, ktoré sme zorganizovali, a prejavenie záujmu riešiť konkrétne problémy týkajúce sa mladých v meste a okrese Svidník, ako aj ich motivácia organizovať rôzne aktivity. Projekt bol určený mladým ľuďom, ktorí boli aj samotnými FOTO: POS vo Svidníku 28 SOCIÁLNA PREVENCIA 1/2016
29 aktérmi projektu. Zaujímali sa o dianie vo svojom meste a chceli urobiť niečo pre seba a svojich rovesníkov, ktorým život v meste nie je ľahostajný. Išlo o žiakov základných škôl a študentov stredných škôl. Vzdelávaním dobrovoľníkov sme sa snažili zaktivizovať deti a mládež k efektívnej spolupráci pri vytváraní podmienok a samotnom rozvoji voľnočasových aktivít, k aktívnej participácii na rozvoji mesta a vidieka. Spolupráca Rusínov a Rómov v oblasti kultúry S cieľom motivovať rómsku a rusínsku mládež v oblasti tradičnej ľudovej kultúry sa uskutočnil projekt pod názvom Spolupráca Rusínov a Rómov v oblasti kultúry na základných školách v Nižnom Mirošove, Roztokoch, Krajnej Poľane, Kružlovej a Bukovciach. Účastníci sa naučili, ako sa dá tráviť voľný čas, robili sme tvorivé remeselné dielne, pripravovali a realizovali kultúrne podujatia. V závere projektu sa uskutočnilo kultúrno-spoločenské podujatie v Kružlovej, kde žiaci vystúpili s vlastným programom, ktorý si nacvičili, pripravili sme výstavu výtvarných prác a remeselných výrobkov. Realizáciou projektu sme chceli zlepšiť vzájomné vzťahy medzi mladými ľuďmi na vidieku, oživiť aktivity mladých ľudí, aby sa aktívne zapájali do kultúrneho života v obci. Rozprávková obloha, O čom snívam?... Pri príprave a realizácii týchto projektov sme vychádzali z poznania, že väčšina rómskych detí má problémy s čítaním. Vedieť čítať, to je základ pre akékoľvek ďalšie vzdelanie. Naším cieľom bolo motivovať deti mladšieho školského veku žiakov rómskych alebo zmiešaných škôl. Pokúsili sme sa ich motivovať na čítanie prostredníctvom literárnych odpoludní. Projekt sme uskutočnili v troch rómskych školách v Nižnom Mirošove, Roztokoch a Kružlovej. Zapojili sme doň žiakov ročníkov, ale pre náročnosť inscenácií sme zapojili aj druhý stupeň ZŠ. Celkovo sa do projektu zapojilo cca 100 detí, ktoré sme cez rôzne aktivity umeleckého charakteru motivovali na čítanie. Okrem čítania sme sa snažili udržať pozornosť detí aj ilustrovaním prečítaného, tvorbou vlastnej rozprávky. Boli to zaujímavé stretnutia, počas ktorých sme získali veľa informácií, ako pracovať s rómskou komunitou, ako motivovať deti na učenie a vôbec ako motivovať deti, aby poznali rómsky jazyk. Deti sa oboznámili s literatúrou rómskych autorov, rómske rozprávky čítali po prvý raz v rómčine. Deti nepoznali rómsky jazyk. V podstate všetky rozprávajú dialektom. Tým, že používané knihy sú dvojjazyčné, vedeli sme si pomôcť s významom slova. Pozitívne ohlasy boli najmä u pedagógov týchto škôl, deti boli oveľa aktívnejšie a chcú hrať divadlo. Ťažko predvídať budúcnosť, ale ak by sa v týchto obciach udržali literárne a čitateľské kluby, bol by to začiatok neformálneho záujmového vzdelávania Rómov. Po skúsenostiach s realizáciou tohto projektu môžem konštatovať, že literárne projekty, aj keď nie sú také masové, sú veľmi potrebné, i keď ich realizácia je náročná. Zachovanie rómskej kultúry Projekt bol zameraný na rozvoj spolupráce majority a Rómov pri zachovaní a šírení kultúrnych tradícií, na oživenie kultúrneho života obce, prezentáciu a vzájomné spoznávanie kultúrnych tradícií, vzdelávanie a prezentáciu remeselných zručností, folklóru hudby, spevu a tanca. Do projektu sa zapojilo 40 detí vo veku od 5 do 14 rokov. Uskutočnili sme 6 tvorivých dielní. Išlo o maľovanie na sklo, modelovanie z keramickej hliny a vypaľovanie v hrnčiarskej peci, zdobenie keramických vianočných ozdôb, kašírovanie zvieracích motívov na kartón. Zároveň sa uskutočnil workshop zameraný na prezentáciu tradičnej kultúry rómskeho folklóru (základná motivika ľudového tanca, rytmické variácie a cvičenia). Posledné sústredenie sme zamerali na tvorbu kompletného programu. Cieľom projektu bolo oboznámiť deti mladšieho školského veku s rómskou tradičnou kultúrou, hudbou, spevom a tancom. Motivovať ich k spevu a tancu, na rozvoj vlastného talentu zapojením do činnosti folklórnych kolektívov. V tvorivých dielňach deti nadobudli remeselné zručnosti, ktoré môžu využiť v škole aj pri svojich voľnočasových aktivitách. Počas realizácie projektu sa vytvorila skupina rómskych detí, ktoré pre rodičov a občanov obce zrealizovali kultúrne podujatie, spojené s výstavou prác z jednotlivých tvorivých dielní. Dúfame, že naďalej budú pokračovať vo svojich stretnutiach a vytvoria detský rómsky folklórny súbor. Vďaka projektu deti spoznávali kultúrne tradície, nadobudli remeselné zručnosti a naučili sa tanečné základy rómskeho folklóru. Rodičia a obyvatelia obce boli nadšení z kultúrneho programu, ktorý pre nich pripravili. Ďalší úspešný vzdelávací projekt je zameraný na rozvoj spolupráce Rusínov a Rómov pri zachovaní a šírení kultúrnych tradícií, oživenie kultúrneho života obcí s väčšinovým rusínskym a rómskym obyvateľstvom, prezentáciu a vzájomné spoznávanie kultúrnych tradícií, vzdelávanie a prezentáciu remeselných zručností, folklóru hudby, spevu a tanca. Cieľom projektu bolo vytvoriť pozitívny vzťah k folklóru, k tradičnému remeslu a remeselnej výrobe, prispieť k zachovaniu kultúrneho dedičstva, poskytnúť vhodnú alternatívu na trávenie a využívanie voľného času, vytvoriť podmienky a príležitosti na spoznávanie folklóru a tradičných remesiel. Na doskách, čo znamenajú svet Hlavným zámerom prázdninového projektu bolo zorganizovať pre deti zmysluplné aktivity formou hereckej školy. Cieľovou skupinou sú deti zo sociálne slabých rodín. Náš projekt využíva dramatické umenie ako edukačný nástroj a rozprávku ako komunikačný nástroj. Počas prázdnin majú deti veľa voľného času, nerady sa učia. Naše aktivity sú zaujímavé a hravé, prostredníctvom nich dokážeme deťom predstaviť históriu, ľudové tradície a informácie z literatúry. Dramatická výchova napomáha rozvoj osobnosti dieťaťa, rozvíja jazykové schopnosti, komunikatívnosť, empatiu, kooperáciu, zvyšuje sebavedomie a sebahodnotenie. Je preto vhodnou metódou na vzdelávanie detí. SOCIÁLNA PREVENCIA 1/
30 Psychoterapeutické skúsenosti z práce s obeťami domáceho násilia Mgr. Barbora Kuchárová, PhD., klinická psychologička, psychoterapeutka, výkonná riaditeľka OZ Prima Práca s obeťami násilia, a najmä toho páchaného medzi štyrmi stenami ich domova, je často výzvou pre poradcu/ terapeuta, zameranou na rozvoj pokory a limitov vlastných síl, možností, ale i vlastných očakávaní. Obete domáceho násilia sú takí komplikovaní klienti s radom rôznorodých problémov, že bez spolupráce s multidisciplinárnym tímom sú temer neuchopiteľné. Často sa mi stalo, že dobre a včasne poskytnutá krízová intervencia bez následných služieb bola hodením kameňa do rieky. To, čo je veľmi dôležité pri priamej práci s obeťou domáceho násilia, je podporujúci spôsob reagovania na jej/jeho osobnú skúsenosť. Pri prvom stretnutí mnoho klientov/klientok otvára doslova Pandorinu skrinku/ traumu s pocitom, že im nik také absurdné veci neuverí, často sa obávajú, že ich tyran pôsobí navonok ako veľmi usporiadaný a často aj obľúbený v práci a medzi kamarátmi. Stratégia psychickej manipulácie je taký častý prejav domáceho násilia, že je chvíľami až banálny. Je to stratégia kamufláže či abreakcie, kde páchateľ domáceho násilia buď kryje svoje správanie, alebo sa navonok tak už nepotrebuje správať, lebo všetok hnev už odložil doma. Pocity úľavy, keď žene (či dieťaťu) poviete, že jej veríte a jej bezvýchodiskovú situáciu chápete sú spojené s veľkou úľavou a oslobodením od tajomstva, ktoré ju ťažilo často až celé roky. Potom sa dostavia skutočne najrôznejšie pocity od smútku, strachu až po hnev. Je nesmierne dôležité nechať klienta/klientku tieto pocity slobodne vyjadriť. Je ťažké stáť pri ľuďoch v beznádeji a nemať tendenciu poskytnúť im planú útechu, čo je v konečnom dôsledku veľmi nebezpečné až devastačné. Pamätám sa, koľkokrát som musela potlačiť svoju potrebu sľubovať nemožné, napríklad, že páchateľ určite skončí vo väzení. Našťastie som sa k takýmto sľubom nikdy neuchýlila, pretože by následne spôsobili bolesť a sklamanie. To, čo sa mi skutočne osvedčilo, bolo byť autentická, a to bez výnimky, aj so slobodnou voľbou vyjadrenia, že sa na páchateľa hnevám, čo klientke/ klientovi spôsobil. Hranicou terapeutovej/poradcovej zodpovednosti je plne rešpektovať právo ohrozenej osoby na vlastné rozhodnutie, iba sa jej/jeho spýtať, či to chce ohlásiť na polícii, a skôr sa zamerať na jej/ jeho povzbudzovanie pri hľadaní sily a odvahy pre adekvátnu vlastnú voľbu. Dôležité u mňa bolo, tak ako pri iných témach sociálnej patológie, poskytovať obetiam faktické informácie o domácom násilí a jeho riešení s dôrazom na to, že pomoc je dosiahnuteľná. Rovnako je nápomocné pre klientov a klientky preformulovať ich životnú situáciu a pomôcť im získať nad ňou nadhľad. Z rozhovoru: Klientka Gitka, 36-ročná žena, matka 17-ročného syna, obeť domáceho násilia zo strany manžela a obeť incestu páchaného otcom. Gitka: Bojím sa vám niečo povedať a už dlho chcem... Terapeutka Barbora: Povedzte, Gitka... Gitka: Môj otec má už po sedemdesiatke, viete, keď zomrie, chcem mu ísť na pohreb a budem aj plakať, viete, ja som nikdy iného otca nemala... Barbora: Chápem, ale neplačte dlho, nezaslúži si to... Gitka: Viem, ale bolo aj dobre, vždy ma bral do obchodu, keď išiel, a kúpil mi vždy viac sladkostí ako súrodencom, aby som nič nevyzradila, a aj na kolotoče na zobral... Barbora: Hm, máte ho rada... Gitka: Áno, mám... len zo mňa urobil takú pokazenú bábiku... Barborka, povedzte mi, som pokazená? Barbora: Nie, Gitka, len veľmi doráňaná... Gitka: Tak to je potom dobre... FOTO: pixabay.com Domáce násilie má tisíc tvárí, niektoré sú primitívne, iné zákerné, daktoré až sofistikované, niektoré zahŕňajú tie najmodernejšie počítačové technológie (stakling), ale všetky bez rozdielu zanechávajú jazvy na duši. 30 SOCIÁLNA PREVENCIA 1/2016
31 Domáce násilie z praxe pracovníka sociálnoprávnej ochrany detí a sociálnej kurately Mgr. Terézia Mišovičová, odbor sociálnej ochrany detí a sociálnej kurately, Ústredie práce, sociálnych vecí a rodiny Keď sa do života rodiny vkradne, často postupne a nenápadne, domáce násilie, zanechá za sebou okrem iného aj množstvo bolesti, sklamania, existenčných problémov a jeho obete a svedkovia si ďalej životom ponesú veľkú jazvu v srdci i na duši. Na oddeleniach sociálnoprávnej ochrany detí a sociálnej kurately sa dennodenne stretávame s rôznymi ľuďmi a ich osudmi, ktorí sa jedného dňa ocitli na križovatke života a potrebujú pomocnú ruku, vedenie a hlavne ochranu. Na nasledujúcich riadkoch sa môžete zoznámiť s príbehmi dvoch rodín, ktorých život poznačilo domáce násilie. Príbehy sú anonymné a vychádzajú zo skúseností oddelení sociálnoprávnej ochrany detí a sociálnej kurately. Vystupujú v nich ako obete násilia dve ženy, avšak domáce násilie si svoje obete nevyberá, môže sa ňou stať každý bez ohľadu na vek, pohlavie či sociálny status. Príbeh č. 1 Prvý príbeh hovorí o matke dvoch chlapcov, jedného staršieho a druhého mladšieho, škôlkara. Starší chlapec sa narodil v manželstve, kde otec dieťaťa matku psychicky týral, čo bolo napokon aj dôvodom ich odlúčenia a následného rozvodu. Matka nikdy nepodala na otca trestné oznámenie, odišla od neho aj s dieťaťom a rokmi sa vzťahy medzi bývalými partnermi upokojili. Matka sa o niekoľko rokov opäť vydala a narodilo sa jej druhé dieťa. Po pôrode druhého syna sa to začalo nenápadne, najskôr ponižovaním, potom to pokračovalo vulgárnym nadávaním, ktoré sa skončilo pri kopancoch a škrtení nielen matky, ale aj staršieho syna, keď sa pokúšal matky zastať a chrániť ju. Po materskej dovolenke sa matka pokúšala opätovne zaradiť do pracovného života, čo bolo pre ňu v danej situácii veľmi náročné. Trvalo pár rokov, pokiaľ nabrala odvahu a zo strachu o deti vyhľadala pomoc oddelenia sociálnoprávnej ochrany detí a sociálnej kurately. Bolo jej poskytnuté poradenstvo a pomoc pri spísaní návrhu na rozvod a predbežného opatrenia na určenie výživného, sprostredkovaná pomoc krízového centra, ktoré matke poskytlo okrem iného aj utajené bývanie, matka podala na otca trestné oznámenie. U oboch chlapcov bola potrebná psychologická pomoc, starší chlapec mal v škole problémy so správaním a prospechom, ktoré sa riešili v spolupráci so školou a centrom pedagogicko- psychologického poradenstva a prevencie. Matka si po čase našla novú prácu a nové bývanie pre seba i deti, pokúšajú sa žiť ako bežná rodina, ktorá síce ako- tak zdolala ťažkú životnú situáciu, ale jej následky si ponesú so sebou ešte veľmi dlho. Matka v prvom príbehu vyhľadala pomoc sociálnoprávnej ochrany detí a sociálnej kurately sama, keď už bola situácia neúnosná, mala strach o deti a rozhodla sa podať návrh na rozvod. Samotný rodič, poväčšine matky, kontaktujú sociálnoprávnu ochranu detí a sociálnu kuratelu z dôvodu domáceho násilia pomenej. Často preto, že majú strach, nedôverujú inštitúciám, boja sa, že prídu o deti. Stáva sa, že o domácom násilí v rodine sa dozvieme v čase, keď s rodinou prídeme do kontaktu z iného dôvodu. Hľadáme odpovede na otázky a vtedy prichádza priznanie, niekedy iba nenápadný náznak, že v rodine nie je všetko v poriadku. Rodina, v ktorej sa odohráva domáce násilie, sa dostane do povedomia oddelenia sociálnoprávnej ochrany detí a sociálnej kurately veľakrát prostredníctvom podaného podnetu. V prípadoch domáceho násilia môže napríklad škola signalizovať, že dieťa má mnoho vymeškaných neospravedlnených hodín, náhle sa mu zhoršil prospech, je spavé, nesústredené, rodičia so školou nedostatočne komunikujú. Ďalej napríklad detský lekár signalizuje neabsolvované prehliadky, nedostatočnú spoluprácu s rodičmi, ktorí požadujú od lekára spätné ospravedlnenky z dôvodu choroby. Susedia zavolajú na anonymnú linku a ohlásia, že každý večer počuť z bytu krik a plač detí, otec stále chodí opitý a matka neposiela deti do školy, údajne preto, aby si učiteľky nevšimli modriny, ktoré oni videli... Každé podozrenie na porušovanie práv dieťaťa, jeho zanedbávanie či týranie sa z našej strany preveruje v spolupráci so subjektmi, ktoré sú s rodinou v kontakte. Keďže disponujú čiastkovými informáciami o živote rodiny, je základnou podmienkou úspechu interdisciplinárna spolupráca všetkých zainteresovaných najčastejšie spolupracujeme so školským zariadením, lekárom, obcou a inými inštitúciami, oslovujeme aj širšiu rodinu, susedov a pod. Spojením čiastkových informácií získavame predbežný obraz o fungovaní rodiny, vyhodnocujeme životnú situáciu detí a na základe zistených skutočností sa určí miera ich ohrozenia. Následne v spolupráci s rodinou a participujúcimi subjektmi hľadáme možnosti riešenia a intervencie. Príbeh č. 2 Dospievajúci pätnásťročný chlapec žil v spoločnej domácnosti s matkou a otcom. Otec vo zvýšenej miere holdoval alkoholu, v opitosti vulgárne nadával matke a fyzicky ju napádal, keď neboli veci podľa jeho predstáv. Chlapec veľmi intenzívne vnímal, že situácia v rodine je vážna a deň čo deň sa stáva neúnosnejšou. Prosil matku, aby od otca odišli k tete, aby sa s ním rozviedla. Matka mu po každom útoku sľubovala, že odídu od otca, ale nikdy sa neodhodlala na tento taký náročný, ale na druhej strane zlomový krok. Opätovne dávala otcovi šancu sa zmeniť, čo aj sľuboval, ale zmena neprichádzala. Chlapec sa čoraz viac uzatváral do seba, prestal sa zaujímať o školu, kamarátov, utiekal sa k hraniu počítačových hier, od ktorých sa pomaly, ale isto stal závislým. Jeho prospech a dochádzka do školy sa výrazne zhoršili, z dvojkára sa stal štvorkár a hrozilo, že na polroku prepadne. Po jednom agresívnom SOCIÁLNA PREVENCIA 1/
32 FOTO: pixabay.com 32 SOCIÁLNA PREVENCIA 1/2016
33 ataku otca voči matke v ňom nastal zlom. Zo školy išiel rovno k tete, u ktorej aj s matkou po otcovom útoku mnohokrát našli dočasné útočisko, a odmietal sa vrátiť domov a komunikovať s rodičmi. Medzitým škola kontaktovala oddelenie sociálnoprávnej ochrany detí a sociálnej kurately z dôvodu chlapcovej dlhodobej nedostatočnej školskej dochádzky. Sociálni pracovníci prešetrovaním v rodinnom prostredí a rozhovorom s matkou zistili, že chlapec odišiel bývať k tete, o dôvode a atakoch zo strany otca sa však nezmienila. Následne hovorili s chlapcom, ktorý im porozprával situáciách, keď otec naháňal matku po dome s tĺčikom na mäso, zatváral ju v zime na balkón, vulgárne jej nadával a ponižoval ju. Chlapec sa odmietol vrátiť k násilníckemu otcovi. Oddelenie sociálnoprávnej ochrany detí a sociálnej kurately sa opätovne skontaktovalo s matkou chlapca, bolo jej poskytnuté poradenstvo v danej situácii a kontakty na organizácie pomáhajúce obetiam domáceho násilia, matka ale násilie zo strany otca popierala... Po krátkom čase matka opustila otca, odišla k svojej sestre, podala návrh na rozvod manželstva a trestné oznámenie na manžela. Deti, ktoré sú svedkami násilia páchaného na rodičoch, starých rodičoch alebo súrodencoch, tieto zážitky výrazne poznačia do ďalšieho života. K dieťaťu, ktoré je obeťou nepriameho násilia, je potrebné pristupovať ako k dieťaťu, ktoré je obeťou násilia. V podobných prípadoch, ako je príbeh č. 2, pristupujeme k riešeniu s ohľadom na bezpečnosť dieťaťa a aj rodiča ako osoby, ktorá je dieťaťu blízkou osobou. Pokúšame sa ho motivovať, aby situáciu riešil, napríklad poskytnutím sociálnoprávneho a psychologického poradenstva, kontaktov na pomáhajúce organizácie, bezpečným odchodom do krízového centra, podaním trestného oznámenia na páchateľa násilia a pod. V prípadoch, keď to nie je možné a dieťa je v prostredí rodiny ohrozené, treba hľadať ďalšie riešenia na ochranu dieťaťa, napríklad vyhľadaním blízkych príbuzných, ktorí sa môžu o dieťa dočasne postarať, v niektorých prípadoch je, bohužiaľ, jedinou voľbou vyňatie dieťaťa z rodinného prostredia na základe rozhodnutia súdu. Sú však aj prípady, keď dospievajúce deti, v mnohých prípadoch prevažne chlapci, ale čoraz častejšie aj dievčatá, opakovane verbálne a fyzicky napádajú svojich rodičov, ohrozujú ich na zdraví, ničia zariadenie bytu, pričom na pozadí ich správania sú nevyriešené konflikty a zranenia z minulosti, žiarlivosť na jedného z rodičov, drogová závislosť či priam zúfalá túžba po pozornosti a láske. Na bezplatnej telefonickej linke Ústredia práce, sociálnych vecí a rodiny , ktorá je určená na nahlasovanie prípadov zanedbávania starostlivosti o deti, zaznamenávame veľké množstvo odkazov, podnetov a žiadostí o prešetrenie starostlivosti o deti, nevynímajúc oznámenia o domácom násilí. V prípade všetkých oznámení posudzujeme životnú situáciu detí a na základe zisteného prijímame vhodné opatrenia. Obete domáceho násilia môžu okrem iného vyhľadať pomoc na národnej linke pre ženy zažívajúce násilie , kde sa im poskytnú informácie, krízová pomoc, v prípade krízových situácií so súhlasom ženy sa kontaktuje polícia, rýchla zdravotná pomoc alebo iná pomáhajúca organizácia. Niekedy je násilie v rodine natoľko skryté za dverami bytov a domov a násilník je natoľko prefíkaný, že po získaní a zosumarizovaní informácií je naoko v rodine všetko v poriadku. Je potrebné neustále zvyšovať odbornosť a profesionalitu odborníkov, ktorí prichádzajú do kontaktu s deťmi a ich rodinami, a povedomie spoločnosti o násilí, aby rodina bola skutočne bezpečným miestom pre všetkých. Je na každom z nás, aby sme neboli ľahostajní k čo i len minimálnych náznakom možného domáceho násilia a pomohli tým, ktorí si za zatvorenými dverami sami pomôcť nedokážu. Tematická výberová bibliografia BERNER, W Perverze. Praha: Grada, s. ISBN BEVEROVÁ L Si viac, než vážiš. Bratislava: Slovo života, s. ISBN BIELIKOVÁ, M. et al Záškoláctvo a jeho príčiny vo vybraných okresoch SR. Bratislava: Ústav informácií a prognóz školstva, s. BLINKA, L Online závislosti. Praha: Grada, s. ISBN BROŽ, F. VODÁČKOVÁ, D Krízová intervence v kazuistikách. Praha: Portál, s. ISBN BODNÁROVÁ, B. FILADELFIOVÁ, J Domáce násilie a násilie páchané na ženách v SR. Bratislava: Stredisko pre štúdium práce a rodiny, s. ISBN BUČKO, A. ŠIMONČIČ, R Jednotný diétny systém. In: Dieška, D.: Vademecum medici. Martin: Osveta, s BUDINSKÝ, V Ať žije alkohol. Praha: May Day, s. ISBN BUSKOTTE, A. BURGER, M Z pekla ven: Žena v domácím násilí. Jak ho rozpoznat a řešit. Psychologická podpora. Jak ochránit děti. Příběhy. Kde a jak najít pomoc. Brno: Computer Press, s. ISBN COHN, W Cikáni. Praha: SLON, s. ISBN DLUGOŠOVÁ, Z Domáce násilie. Bratislava: Nadácia Občan a demokracia, s. ISBN EPIAF epidemiológia alkoholizmu a fajčenia na Slovensku Bratislava: Psychoprof, s. ISBN FUCHSOVÁ, K Týrané dieťa. Bratislava: Iris, s. ISBN GAJDOŠOVÁ, E Ako zabrániť násiliu páchanému na deťoch a dospievajúcich. Bratislava: Profreatis, s. ISBN GAŽÍKOVÁ, E Rizikové správanie detí v detských domovoch. Nitra: Univerzita Konšantína Filozofa, ISBN GIORDANO, E. et al Proč zrovna já? Praha: Portál, s. ISBN GLENY, M Temný trh. Praha: Dokořán, s. ISBN GUY, G Až do krajnosti. Praha: Portál, s. ISBN HANCOCK, I My rómsky národ. Bratislava: Petrus, s. ISBN HARDY, M. DUDÁŠOVÁ, T. VRANKOVÁ, E. HRAŠKOVÁ, A Sociálna patológia rodiny. Zborník z medzinárodnej vedeckej konferencie. Bratislava: VŠZaSP sv. Alžbety, s. ISBN SOCIÁLNA PREVENCIA 1/
34 HATALA, V Motív a trestný čin. Bratislava: Iura Edition, s. ISBN HALUŠKOVÁ, E Vplyv alkoholizmu na kvalitu života rodiny. Bratislava, s. ISBN HETTEŠ, M Ľudské práva a sociálna ochrana v sociálnej práci. Bratislava, s. ISBN HUDECOVÁ, A. BROZMANOVÁ, A Sociálna práca s rodinou. Banská Bystrica: Univerzita Mateja Bela, s. ISBN JAKOŠOVÁ, P. et al Psychologie školní šikany. Praha: Grada, s. ISBN JARKOVSKÁ, L. et al Etnická rozmanitost ve škole. Praha: Portál, s. ISBN JEDLIČKA, R Poruchy socializace u detí a dospívajících Prevence životních selhání a krizová intervence. Praha: Grada, s. ISBN JENDRUCHOVÁ, M Už je to za mnou: Anorexie a jak se s ní vyrovnat? Praha: Vyšehrad, s. ISBN JOHNSTONOVÁ, A. D Pití. Praha: Volvox Globator, s. ISBN KALISKÁ, L. KALISKÝ, J Násilie doma a v škole. Nitra: Univerzita Konštantína Filozofa, s. ISBN KARKOŠKOVÁ, S Sociálna práca s páchateľmi a obeťami sexuálneho zneužívania detí. Veľký Šariš: ASCEND, s. ISBN KOLÁŘSKÝ, A Jak porozumět sexuálním deviacím. Praha: Galém, s. ISBN KONČEKOVÁ, Ľ Psychológia puberty a adolescencie. Prešov: FHPV PU, s. ISBN KORIM, V Dejiny Rómov. Banská Bystrica: Univerzita Mateja Bela v Banskej Bystrici, s. ISBN KOTVANOVÁ, A. a kol Rómovia v strednej Európe. Bratislava: Slovenský inštitút medzinárodných štúdií, s. ISBN KOVÁŘ, P Sexuálni agrese. Praha: Maxdorf, s. ISBN KOŽÍŠEK, M. PÍSECKÝ, V Bezpečně na internetu. Praha: Grada, s. KRÁLIKOVÁ, E Diagnóza F17 Závislost na tabaku. Praha: Mladá Fronta, s. ISBN KRCH, F.D Bulimie? Jak bojovat s přejídáním. Praha: Grada, KRCH, F.D Mentálni anorexie. Praha: Portál, s. ISBN KUSIN, V. ŠEBESTOVÁ, P. DRÁBIKOVÁ, J Etika v sociálnej práci a otázky ľudských práv a slobôd. Bratislava: Danubius, s. ISBN KUNDA, S Klinická diagnostika alkoholizmu. Martin: Osveta, s. ISBN LABÁTH, V Riziková mládež. Praha: SLON, s. ISBN LADISHOVÁ, L Strach z jedla. Bratislava: Epos, s. ISBN LONDON, J Démon alkohol. Praha: Labyrint, s. ISBN MAHDALÍČKOVÁ, J Víme o drogách všechno? Praha: Wolters Kluwer, s. ISBN MÁCHOVÁ, J. KUBÁTOVÁ, D Výchova ke zdraví. Praha: Grada, s. ISBN MARVÁNOVÁ-VARGOVÁ, B. POKORNÁ, D. TOUFAROVÁ, M Partnerské násilí: násilí mezi rodiči očima dětí: pachatelé partnerského násilí, oběti partnerského násilí. Praha, LINDE, s. ISBN MATOUŠEK, O Rodina jako instituce a vztahová síť. Praha: SLON, s. ISBN MATOUŠEK, O. PAZLAROVÁ, H Podpora rodiny. Praha: Portál, ISBN MAYROCK, A Jak přežít šikanování. Praha: Portál, s. ISBN MIDDLETON, K. SMITH, J První kroky z poruchy příjmu potravy. Praha: Doron, s. ISBN MICHANČOVÁ, S Páchateľ sexuálneho zneužívania detí medzi nami: hľadanie pravdy a zodpovedného prístupu. Prešov: Prešovská univerzita, s. ISBN MILFAIT, R Komerční sexualizované násilí na dětech: prostituce, pornografie, obchod. Praha: Portál, s. ISBN MISTRÍK, E. SEJČOVÁ, Ľ Dobrý život a kult tela. Bratislava: Album, s. ISBN MUHLPACHR, P. DUDÁŠOVÁ, T. HARDY, M Sociálni patologie rodiny. Brno, s. ISBN MULLER DE MORAIS, M Osamelosť a zmysel života v adolescencii. Nitra: Univerzita Konštantína Filozofa, ISBN NEŠPOR, K Návykové chování a závislost. Praha: Portál, s. ISBN NEŠPOR, K Jak překonat hazard. Praha: Portál, s. ISBN NIELSEN SOBOTKOVÁ, V. et al Rizikové a antisociální chování v adolescenci. Praha: Grada, s. ISBN NOCIAR, A. et al Drogové závislosti. Bratislava: VŠZaSP, s. ISBN NOVOTNÁ, V. FEJT, V Sociálně-právní ochrana dětí. Praha: Univerzita J. A. Komenského, s. ISBN ONDREJKOVIČ, P Základy sociológie mládeže. Mládež v zrkadle sociológie výchovy a mládeže. Nitra: Fakulta sociálnych vied Univerzity Konštantína filozofa v Nitre, s. ISBN ONDRUŠEK, D. POTOČKOVÁ, D. HIPŠ, J Výchova k tolerancii hrou. Bratislava: PDCS, s. ISBN PETROWSKI, T Bezpečí na internetu. Praha: Dialog, s. ISBN PORUBAN, D Plamene závislostí. Bratislava: Spolok sv. Vojtecha, s. ISBN POTHE, P Emoční poruchy v dětství a dospívání. Praha: Grada, s. ISBN PRIKRYL, O Mladiství v trestnom práve. Bratislava: UK, s. ISBN PRO FAMILIA Konať proti násiliu na ženách. Bratislava: Pro Familia, s. ISBN PRŮCHA, J Interkulturní psychologie. Praha: Portál, s. ISBN PRŮCHA, J Multikulturní výchova. Praha: ISV, s. ISBN ROSINSKÝ, R Čhavaleromale alebo motivácia rómskych žiakov k učeniu. Nitra: UKF, s. ISBN SAIFERTOVÁ, L. ECKERTOVÁ, L Hustej internet. Praha: Petr Prchal, s. ISBN SEJČOVÁ, Ľ Deti a mládež ako obete násilia. Bratislava: Album, s. ISBN SEJČOVÁ, Ľ Deti, mládež a delikvencia. Bratislava: Album, s. ISBN SELYE, H Stres života. Praha: Pragma, s. ISBN SKINNER, B Otroctví součastnosti. Praha: XYZ, s. ISBN SMOLÍK, J Subkultury mládeže. Praha: Grada, s. ISBN STRAKA, Ľ. et al Súdnolekárska alkohológia. Martin: Osveta, s. ISBN ŠEVČÍKOVÁ, A. et al Děti a dospívající online. Praha: Grada, s. ISBN ŠIMČÁKOVÁ TÓTHOVÁ, M Som rodič a čo s tým,? 2. diel. Bratislava: Fortuna Libri, s. ISBN ŠIŠKOVÁ, T Výchova k toleranci a proti rasizmu. Praha: Portál, s. ISBN ŠRAMOVÁ, B Domáce násilie páchané na deťoch a mládeži : Vybrané sociálno-psychologické aspekty. Nitra: Univerzita Konštantína Filozofa, s. ISBN TURČEK, K Psychopatologické a sociálno-patologické prejavy detí a mládeže. Bratislava: IRIS, s. ISBN TYRLÍK, M Zátěž v adolescenci. Brno: Masarykova univerzita, s. ISBN URBAN, D Sociální práce s romskými rodinami. Praha: Nakladatelství Lidové noviny, s. ISBN VLČEK, R. HRUBEŠOVÁ, Z. 2006: Sociálnoprávna ochrana maloletých. Bratislava: EPOS, s. ISBN WEISS, P Sexuální zneužívání dětí. Praha: Grada, s. ISBN WEISS, P Sexuální deviace. Praha: Portál, s. ISBN Zostavila: Mgr. Kristína Sláviková 34 SOCIÁLNA PREVENCIA 1/2016
35 Národné osvetové centrum pozýva na seminár Prevencia vybraných sociálnopatologických javov Termín: okóbra 2016 Miesto: Banská Štiavnica Témy: Fenomény virtuálneho priestoru v živote detí a mladých ľudí, Mgr. Marek Madro, riaditeľ IPčko, o. z., Bratislava Ochranné a sanačné možnosti súdneho systému a systému detskej kurately po novele zákona o rodine a iných zákonov od , JUDr. Róbert Dobrovodský, PhD., LL.M., Ministerstvo spravodlivosti SR Problémy rodín z praxe pracovníka sociálnoprávnej ochrany detí a sociálnej kurately, Mgr. Terézia Mišovičová, Úrad práce, sociálnych vecí a rodiny Závislostné správanie látkového a nelátkového charakteru v poradenskej psychologickej činnosti, Mgr. Gabriela Prelovská, Úrad práce, sociálnych vecí a rodiny Sociálna prevencia v činnosti osvetového strediska, Mgr. Helena Žňavová, riaditeľka Pohronského osvetového strediska v Žiari nad Hronom Resocializačný proces v komplexnom prístupe k liečbe drogových závislostí, PhDr. Zdenka Vasilová, PROVITAL o. z.,vyšehradné R.S.V.P. tel.: 02/
36 ČASOPISY NÁRODNÉHO OSVETOVÉHO CENTRA